eKapija | Nebojša Đekić, cargo-partner Srbija - Uvek spremni na izazove, idemo korak ispred nudeći alternative za transport robe\nIzvor: eKapija | Utorak, 01.12.2020.| 10:18\nNebojša Đekić (Foto: cargo-partner)\nPandemija izazvana virusom korona primorala je kompanije da istraže kako mogu da prežive boreći se sa krizom enormnih razmera i paralelno ispune strateške ciljeve i zahteve kupaca. Pooštrene mere prevencije na radnim mestima, ograničena putovanja, smanjena potrošnja kupaca, odlaganje investicija, poremećaji u lancu snabdevanja u raznim industrijama i opšta neizvesnost na finansijskom tržištu, samo su neke od promena sa kojima su kompanije širom sveta morale da se suoče.\nSa Nebojšom Đekićem, direktorom prodaje i razvoja cargo-partner Srbija razgovarali smo o tome kako je kriza promenila svakodnevno poslovanje, kako se nove okolnosti odražavaju na transport, kako je cargo-partner odgovorio na aktuelnu situaciju, kao i o planovima kompanije za naredni period.\nKako je kriza promenila vaše svakodnevno poslovanje?\n- U slučaju krize, kako bi se srednjoročni i dugoročni rezultati zaštitili, potrebno je momentalno se prilagoditi. Kao i svaka kompanija koja se brzo prilagodila promenama i cargo-partner ima uspostavljen plan upravljanja kriznim situacijama. Prioritet nam je bio da obezbedimo sigurnost naših zaposlenih i da vodimo poslovanje bez prekida. Razmišljajući dugoročno, paralelno smo se trudili da održimo finansijsku stabilnost i dobru reputaciju našeg brenda, pridržavajući se preporuka struke, pravnih okvira i normi.\nKako se vanredne okolnosti u kojima se praktično još uvek nalazimo odražavaju na transport robe?\n- Pandemija izazvana virusom koji je zahvatio ceo svet, promenila je poslovanje mnogih industrija i poremetila čitave lance snabdevanja. Naš zadatak je da omogućimo našim korisnicima da im proizvodi stignu tamo gde je potrebno u predviđenim rokovima, tako da je za našu industriju ovaj globalni poremećaj prouzrokovao određene komplikacije. Neravnomernost u odnosu ponude i tražnje, nedostatak ljudskih resursa u logističkim uslugama, nova pravila i propisi dosta su uticali na naše svakodnevne aktivnosti i rešenja koja možemo da ponudimo. Intezivno prateći situaciju na tržišu u kontaktu sa našim kancelarijama širom sveta, kao odgovor na novonastalu situaciju kreirali smo alternativna transportna rešenja, trudeći se da adekvatno odgovorimo na zahteve naših korisnika. Smanjenje kapaciteta putničkog avio-saobraćaja, nadomestili smo redovnim nedeljnim letovima namenjenim za teretni saobraćaj odnosno prevoz hitnih pošiljaka, a Novim putem svile na relacijia Kina - Evropa, imamo odlično fleksibilno rešenje za transport železničkim putem. Usled smanjene frekvencije putničkih vozova, železnički transport se pokazao kao relativno stabilna i pouzdana opcija, tokom ovog perioda, jer na njega nisu puno uticale antiepidemiološke mere. Sa optimalnim odnosom cene i tranzitnog vremena ova alternativna opcija transporta sa Dalekog istoka, stavila je Novi put svile u prvi plan i to je nešto po čemu se naša kompanija izdvaja na tržištu.\nNedavno smo predstavili svoj novi servis, Adria PRIORITY Express, premium transportnu opciju pomorskim putem za uvoz iz Azije, preko jadranskih luka Koper i Trst. Tranzitno vreme iz glavnih luka sa Dalekog istoka do Jadrana je u proseku 5-8 dana kraće u poređenju sa severnim lukama, kao npr. Hamburg. Na ovaj način praktično imamo još jedno alternativno rešenja za novonastalu situaciju u vezi sa nedostatkom kontejnera i opreme.\nDa li je došlo do povećanja uvoza ili izvoza u pojedinim zemljama i koji su razlozi za to?\n- Bilo je očekivano da će se privredni pad Kine odraziti na ceo svet - što zbog zaustavljanja lanaca proizvodnje u pojedinim delovima Kine, ali i smanjenja proizvodnje u državama koje su uvozile sirovine iz ove zemlje. Sa druge strane mnogi pomorski prevoznici su redukovali dinamiku polazaka, usled smanjenja kapaciteta. Neravnomernost izvoza i uvoza, nakon ponovnog pokretanja proizvodnje, dovela je do velike neravnoteže u transportnoj opremi, tako da sada imamo situaciju da su kineske luke jednostavno suočene sa nedostatkom praznih kontejnera.\nKako se neravnoteža u transportnoj opremi odražava na potrebe za transportom?\n- Tekući period je tradicionalno veoma aktuelan za uvoz pošiljaka sa Dalekog Istoka. Planiranja se vrše pažljivo i dugoročno, imajući u vidu i naše praznike i kinesku Novu godinu u februaru. Nakon naglog pokretanja privrede u mnogim zemljama, a trudeći se da nadomeste prethodnu višemesečnu stagnaciju, mnoge kompanije su odlučile da pojačaju svoje uvozne kapacitete. U praksi je pojačana tražnja za uvozom rezultovala brzim popunjavanjem kapaciteta brodova i do neravnoteže u opremi. To faktički znači da je potrebno vreme da se kontejneri iz evropskih luka fizički vrate u Kinu, kako bi ponovo bili operativni za uvozni transport robe. Iz navedenih razloga, a ujedno i pauze za kinesku Novu godinu, prevoz robe pomorskim putem, kao ekonomski najisplativija opcija, praktično je prebukiran sve do marta naredne godine.\nU ovakvim situacijama se treba poneti odgovorno prema korisnicima. Koji je odgovor cargo-partnera na aktuelnu situaciju?\n- Moto kompanije cargo-partner je "we take it personally", a za nas to doslovno znači da u svakoj situaciji dajemo sve od sebe da naši korisnici budu zadovoljni. Na stalnoj smo vezi sa našim kancelarijama i agentima širom sveta i u svakom trenutku se trudimo da obezbedimo najadekvatnije rešenje. Iako na neke stvari jednostavno ne možete uticati, mi se zaista trudimo da kreiramo i ponudimo fleksibilna rešenja, jer smo svesni da su mnogim kompanijama ona zaista neophodna. Kontejnerski prevoz robe železnicom Transsibirskom rutom, uz veoma optimalan odnos cene i tranzitnog vremena, pokazao se kao odlična opcija. Takođe, našim čarter rešenjima, kako do najvažnijih aerodroma Evrope, tako i direktno do Beograda, uspevamo da odgovorimo na zahteve za transportom visokoprioritetnih pošiljaka i na taj način obezbedimo da sve hitne isporuke budu organizovane u najkraćem mogućem roku. Naš novi servis Adria PRIORITY Express je još jedna brža opcija, vezana za brodski transport, koja nam svakako daje konkurentnu prednost.\nKakve su vaše prognoze u pogledu normalizacije domaće privrede? Da li se situacija polako stabilizuje?\n- Sa jedne strane treba brinuti o zdravlju i bezbednosti građana, a sa druge strane očuvati ekonomsku stabilnost koliko god je to moguće. Situacija sa epidemijom se još uvek nije stabilizovala i sam kraj epidemije je očigledno vrlo neizvestan, kako u svetu tako i kod nas. Iz svakodnevnog kontakta sa domaćim kompanijama vidimo da je takozvani prvi talas je već ostavio velike ekonomske posledice. Pomoć države privrednicima za očuvanje radnih mesta, za koju su se mnoge kompanije opredelile, je bila od značaja, ali isto tako, mnogo je privrednih subjekata koji jednostavno nisu mogli da održe solventnost i servisiranje ostalih obaveza. Mnoge delatnosti su pretrpele ogromne gubitke, a bojazan je da ih dodatno pogađaju neizvesnost i nemogućnost sagledavanja daljeg toka kompletne situacije.\nPo vašem mišljenju kako će vaša industrija nastaviti da funkcioniše u budućnosti i kakvi su planovi vaše kompanije?\n- Kao i uvek do sada, intenzivno pratimo razvoj situacije i nastojimo da se pravovremeno prilagođavamo tržišnim kretanjima, ali smo vrlo oprezni po pitanju davanja dugoročnih prognoza. Evidentno je da bi za korisnike špediterskih usluga iz pojedinih industrijskih grana, produžavanje epidemiološke situacije moglo biti zaista kobno. Shodno tome, to bi sigurno imalo nepovoljan uticaj i na našu delatnost. U cargo-partneru uvek smo spremni na sve izazove i idemo korak ispred. Trudimo se da budemo inovativni u svakom pogledu, pružajući niz alternativnih opcija za transport robe. Paralelno radimo na sertifikaciji i obučavanju svojih kadrova, kako bismo održali svoju konkurentnost i u pogledu stručnosti kadrova i usluga koje pružamo u našem logističko-distributivnom centru u Dobanovcima. Kao deo cargo-partner grupe globalno, prisutni smo u 40 zemalja i 130 kancelarija širom sveta, što nam upravo i omogućava da budemo fleksibilni i uvek dostupni za sve upite i informacije, kao i da na sve zahteve naših korisnika odgovaramo na najadekvatniji način.\ntransport sa Dalekog istoka


Tegeltija: Moglo se napraviti bolje rješenje za indirektne poreze | Srpskacafe\nTegeltija: Moglo se napraviti bolje rješenje za indirektne poreze\nČetvrtak, 23.01.2020., 12:19 Četvrtak, 23.01.2020., 12:06\nPredsjedavajući Savjeta ministara Zoran Tegeltija izjavio je da način na koji je prenesena nadležnost u oblasti indirektnih poreza na nivo BiH nije dobar za Republiku Srpsku, te da nije postojao takav dogovor sa međunarodnim finansijskim institucijama.\n– Tada je moglo da bude napravljeno bolje rješenje. Ključna pitanja su visina stope PDV, da li imamo diferenciranu stopu i rok plaćanja PDV. Republika Srpska je još 2012. godine predlagala diferenciranu stopu PDV koja bi bila primjenjena na usku grupu najvažnijih proizvoda, a da opšta stopa bude povećana za jedan odsto. Iz Federacije BiH i zajedničkih institucija BiH nismo dobili podršku za to rješenje – naglasio je Tegeltija.\nOn je rekao da je drugi prijedlog bio da za ljude koji nemaju redovno plaćeno zdravstveno osiguranje bude smanjena stopa doprinosa za zdravstveno osiguranje, a da bude povećana stopa PDV za jedan odsto i taj iznos sredstava doznačen fondovima zdravstvenog osiguranja.\n– Vidjećemo da li za to postoji konsenzus. Poslodavci traže da bude pomjeren rok plaćanja PDV i smatram da možemo napraviti model da svaki mjesec za određeno vrijeme pomjeramo rok plaćanja – istakao je Tegeltija.\nPrema njegovim riječima, novi zakon o PDV, na kojem je rađeno i prije izbora 2018. godine, u završnoj je fazi izrade.\n– Zakonsko rješenje koje su pripremili eksperti zadržalo je jedinstvenu stopu od 17 odsto. Svi moramo znati da će, ukoliko dođe do uvođenja diferencirane stope PDV, doći i do gubitka dijela prihoda. Svako pomjeranje stope PDV mora podrazumijevati da prihodi dođu do građana – rekao je Tegeltija sinoć za RTRS.\nOn je najavio da će Savjet ministara, vlade entiteta i poslovna zajednica formirati radnu grupu koja će proći kroz ključne teme kako bi parlamentu predložili zakon o kojem postoji konsenzus.\n– Zabrinjavajuće je da ne postoji dovoljan stepen spremnosti za razgovor. Bilo šta da predložite postaje crno ili bijelo i prije razgovora o tome šta donosi jedno ili drugo rješenje. Opšte pravilo treba da bude da rješavamo ono o čemu se možemo dogovoriti, a da stvari o kojima nema konsenzusa ostavljamo za kasnije. Želim da Savjet ministara bude tijelo koje će donositi odluke u interesu građana – poručio je Tegeltija.\nGovoreći o NATO kao jednoj od teških tema, Tegeltija je istakao da se zna ko donosi odluke i da je Republika Srpska usvojila rezoluciju o vojnoj neutralnosti.\n– Nisam siguran da je spremna da je mijenja. Usvojen je Program reformi, a ne ANP. ANP koji je ranije predložen za usvajanje i Program reformi nisu isti dokumenti. Opozicija iz Republike Srpske još ne može da vjeruje da je napustila vlast na nivou BiH i sada želi da svu odgovornost prebaci na nas, što je vidljivo i iz njihovih tvrdnji o sporazumu sa Turskom o nabavci naoružanja. Ovaj sporazum je davno usvojen, kada su oni bili vlast – dodao je Tegeltija.\n– Dogovorili smo se da će predsjednici vlada entiteta zajedno sa Savjetom ministara odrediti ljude koji će se baviti samo procesom evropskih integracija. U vezi sa tim postoji mnogo usaglašenih stvari i njih treba realizovati. Ne postoji veliki entuzijazam na svim nivoima vlasti da se radi na ovim reformskim procesima, ali postoji dovoljan broj ljudi koji može voditi uspješno put prema približavanju EU – rekao je Tegeltija.\nPrema njegovim riječima, BiH ne može sama riješiti migrantsku krizu, već je za to potrebna saradnja sa susjedima koje nije bilo u prethodnom periodu.\n– Potrebna je i saradnja sa međunarodnom zajednicom, iako se nećemo saglasiti sa nekim njihovim prijedlozima jer imaju ambiciju da od BiH naprave spavaonicu za migrante bez obzira na to što oni žele da idu dalje. Migrantska kriza ima nekoliko aspekata – od humanitarnog do bezbjednosnog. Ako mogu da nam nekontrolisano preko granice dođu migranti tako mogu da dođu i svi drugi – upozorio je Tegeltija.\nOsvrćući se na odnose sa susjednim zemljama, Tegeltija je rekao da su odnosi BiH sa Hrvatskom i Srbijom bili u najmanju ruku čudni, navodeći da je najčudnije da takvu atmosferu nisu kreirali ni ministri inostranih poslova, ni članovi Predsjedništva BiH i predsjednici.\nPrema njegovim riječima, ti odnosi moraju biti popravljeni i riješena pitanja koja su jednostavna.\n– Potrebna je samo dobra volja da budu riješena. Moramo se uzdržavati od teških riječi i mora postojati odgovornost svih strana. Srbija i Hrvatska su naši najznačajniji spoljnotrgovinski partneri i oni moraju da budu svjesni kolika je njihova spoljnotrgovcinska razmjena sa nama i da ne pravimo ono što se dešava na granici sa Hrvatskom gdje su naši gradovi blokirani i ne mogu da funkcionišu – naveo je Tegeltija.\nOn je naglasio da treba riješiti pitanje granica i protoka robe, izražavajući uvjerenje da će ovaj saziv Savjeta ministara imati bolju komunikaciju sa susjedima.\nTegeltija je rekao da Hrvatska ne pokazuje raspoloženje za dobrosusjedske odnose kada je riječ o namjeri odlaganja radioaktivnog otpada na Trgovskoj gori u blizini granice sa BiH.\nPredsjedavajući Savjeta ministara je najavio da će se 29. januara sastati sa predsjednikom Srbije Aleksandrom Vučićem prilikom njegove posjete Mrkonjić Gradu, te da će mu biti zadovoljstvo da Vučić bude u njegovom gradu.


Poziv za javnu raspravu o budžetu - Televizija Pi Kanal Pirot - Najnovije video vesti iz Pirota\nPoziv za javnu raspravu o budžetu\nLokalni budžetski forum – javna rasprava o budžetu za 2016. godine, biće održan 11. decembra 2015. godine u Svečanoj sali opštine Pirot sa početkom u 12h (Srpskih vladara 82). Pozivamo sve zainteresovane građane da prisustvuju raspravi i svojim pitanjima, komentarima i sugestijama doprinesu kvalitetu diskusije.\nJavna rasprava o budžetu je sastavni deo aktivnosti donošenja nacrta budžeta i zaključci sa ovog događaja predstavljaće sastavni deo materijala potrebnog odbornicima za donošenje odluke o budžetu za 2016. godinu.\nPo uzoru na mnoge razvijene lokalne zajednice, ove jeseni stanovnici opštine Pirot imaju priliku da učestvuju u donošenju odluke o trošenju novca iz budžeta svoje opštine za 2016. godinu!\nKroz organizaciju ankete naši građani su mogli direktno da predlažu kako će se potrošiti deo novca iz lokalnog budžeta, a putem glasanja i da odlučuju za onaj projekat koji je prema njihovom mišljenju od najveće važnosti za opštinu.\nGlasanje u Pirotu organizovano je u periodu od 10-18. novembra u Opštinskom uslužnom centru. U akciji je ukupno učestvovalo preko 500 građana. Od pet predloga, najviše glasova osvojio je predlog dovršetka seoskog puta do groblja u selu Osmakovo (182 glasa).\nNa Lokalnom budžetskom forumu imaćete priliku da se upoznate i sa ostalim aktivnostima u okviru programa Participativno budžetiranje kao i sa nacrtom budžeta opštine za 2016. godinu. Predstavićemo prihode našeg grada, kao i planirane rashode za iduću godinu. Obrazložićemo razvojne projekte koji su ušli u budžet i druge budžetske stavke.


eKapija | Banjaluka želi prodati staru konstrukciju Zelenog mosta\nIzvor: Nezavisne novine | Petak, 04.10.2019.| 09:27\nBanjaluka želi prodati staru konstrukciju Zelenog mosta\nNovi most izgrađen na mjestu nekadašnjeg Zelenog mosta (Foto: banjaluka.rs.ba)\nStara konstrukcija Zelenog mosta, koja je uklonjena u julu prošle godine, uskoro će se naći na prodaji, rečeno je na 41. sjednici Kolegijuma Skupštine grada održanoj u četvrtak, 3. oktobra.\n- Stara konstrukcija ima svoju materijalnu vrijednost s obzirom na to da je napravljena od gvožđa. Ne možemo samo nešto što je u vlasništvu grada da sklonimo na stranu, zbog toga smo odlučili da je stavimo u prodaju i ostvarimo određeni prihod u budžetu grada - rekao je Amidžić.\nstari Zeleni most Banjaluka\nprodaja Zelenog mosta


Jačanje sistema dječije zaštite, Banja Luka, 11.09.2015.\nOmbudsman za djecu dr Nada Grahovac danas je u Centru za socijalni rad u Banjaluci razgovarala sa direktorom gđom mr Verom Sladojević o brojnim pitanjima ostvarivanja prava djece i njihovoj zaštiti, posebno o pitanjima koja se odnose na izdržavanje djeteta, usvojenje, ostvarivanje prava djeteta u postupku razvoda braka.\nZajednička ocjena da su neophodne izmjene i dopune Porodičnog zakona kojima bi se osiguralo ostvarivanje prava djeteta u skladu sa zahtjevima i principima Konvencije, roditelji učinili odgovornijim za postupanje u interesu djeteta, ali i ojačala odgovornost nadležnih službi za vođenje postupaka i donošenje odluka u skladu sa najboljim interesom djeteta.\nNa sastanku je ukazano i na neophodnost stalne saradnje nadležnih službi i institucija koja bi morala biti u funkciji prevencije u ostvarivanju prava djece po različitim osnovama.


CRVENA ZVEZDA mts - FC BAYERN MUNICH - | Tickets\nCRVENA ZVEZDA mts - FC BAYERN MUNICH\nKošarkaši Crvene zvezde mts nakon velike pobede u Sankt Peterburgu naredne tri utakmice u Evroligi igraju u Beogradu u hali Aleksandar Nikolić!\nRivali crveno belih u mečevima 14,15 i 16. kola su ekipe Olimpijakosa, Barselone i Bajerna.\nUtakmica sa grčkim velikanom igra se već u četvrtak, dok su mečevi sa prošlosezonskim finalistom Barselonom, i ekipom Bajerna, mečevi duplog kola koji su na programu već 14. i 17. decembra!\nKlub se ovom prilikom odlučio da u prodaju pusti već u ponedeljak 06.12.2021. dnevne karte za sve tri utakmice, i naši navijači i svi ljubitelji košarke biće u prilici da ih kupe već od danas!\nProdaja dnevnih karata za tri utakmice Evrolige – OLYMPIACOS, BARCELONA, BAYERN, počinje u 12 časova na svim prodajnim mestima TICKET VISION (osim Delfi knjižara) i online na sajtu www.tickets.rs.\nNa dan utakmice u hali Aleksandar Nikolić blagajna će raditi za:\nutakmicu 14, kola KK Crvena zvezda mts – Olympiacos: 09.12. od 13 časova,\nutakmicu 15. kola KK Crvena zvezda mts – Barselona: 14.12. od 13 časova,\nutakmicu 16. kola KK Crvena zvezda mts – Bajern Minhen: 17.12. od 15 časova.\nTakođe, zbog promene plana odigravanja utakmica koje su iz Štark Arene premeštene u Halu Aleksandar Nikolić, vlasnicima paketa za Arenu (PAKET NIVO 200, PAKET NIVO 400) će biti omogućeno da prisustvuju utakmicama u hali Aleksandar Nikolić.\nZa vlasnike PAKETA N400 ulaz će biti omogućen na tribinu D, a za vlasnike PAKETA N200 na ulaz Parter 4, uz pokazivanje karte za PAKET ARENA. Ovom prilikom kako bi se pojednostavio ceo proces, svi vlasnici paketa za Štark Arenu neće menjati svoje karte već će biti dovoljno da pokažu svoje karte koje poseduju na uvid pri ulasku u halu Aleksandar Nikolić.\nCene pojedinačnih karata za utakmice sa Olimpijakosom, Barselonom i Bajernom su sledeće:\nPOČASNO MESTO BOČNO I RED-RASPRODATO\nPOČASNO MESTO I RED- RASPRODATO\nDođite u halu Alekandar Nikolić i pomozite ekipi da uz prepoznatljiv ambijent i veliku podršku sa tribina zabeleži vrlo važne pobede u utakmicama sa ekipama koje ove sezone imaju najviše ambicije u Evroligi!


DINOSAURUSI NAPADAJU LOUIS VUITTON - Lux Life luksuzni portal: Moda, Stil, Trendovi, Kolekcije 2014...\nDINOSAURUSI NAPADAJU LOUIS VUITTON\nLouis Vuitton je brend koji je širom sveta priznat po svom celokupnom portfoliu proizvoda. Brend ima beskonačno dugu listu obožavaoca i kupaca...\nZa brend koji oživljava i udahnjuje život u sve ono što radi, nije ni čudno što ima brojne obožavaoce. Louis Vuitton nas stalno iznenađuje inovativno dizajniranim izlozima, ovaj put u život vraćaju izumrlu vrstu. Da, dinosaurusi napadaju Louis Vuitton izloge ove sezone!\nPrezentacije nalik na muzejske su takve da primoravaju sve prolaznike, da makar na sekund zastanu i pogledaju ovaj izlog. Skeleti dinosaurusa od antičkog zlata imaju egzotični izgled i osećaj, dok ormarići i police od tamne hrastovine i razni detalji samo doprinose celokupnom efektu.\nRoba koja je izložena, uglavnom torbe, izložena je u kutijama sa etiketama koje identifikuju tip i specifikaciju i tip proizvoda. Lutke u izlogu nose Louis Vuitton Pre-Fall 2013 kolekciju.\nIdeja je inspirisana jednostavnom posetom Prirodnjačkom Muzeju u Parizu, gde ostatci ove fascinantne i najveće vrste koja je ikada hodala Zemljom fasciniraju sve one koji na njih naiđu.\nPROČITAJTE SLEDEĆI TEKST: PRVI LOUIS VUITTON ATELJE U NEW YORKU


Za ovo letovanje #KUPIDOBRO #KUPIODMAME - Mamina prodavnica\nPosted on 24. 06. 2018. 25. 06. 2018. by Jelena\nDa li ste spremni za polazak na letovanje? Da li je sve spakovano? Kozmetika, knjige, igračke, garderoba, oprema, asesoari…\nVaše je samo da ponesete dobru energiju i raspoloženje, a mame preduzetnice iz Mamine prodavnice su se pobrinule za sve ostalo. A ako vas podsetimo da kupovinom u Maminoj prodavnici podržavate mame preduzetnice, njihova mala preduzeća, Centar za mame i borbu za prava svih mama u Srbiji, vaše letovanje postaje putovanje sa dobrom misijom.\nZa udobno i prijatno putovanje vaših najmlađih, Kikebu navlaka za auto sedište\nZa umirivanje posledica alergije od sunca, nakon depilacije, brijanja, za umirenje osetljive kože, Akvabent aktivni kiseonik u spreju\nZa potpuno prirodnu svakodnevnu negu i čišćenje dečije kože, Free Baby šampon i kupka\nZa super moderne bate i šetnju pored mora, Bubica bodić za bebe Bata\nDa beba bude uvek i svuda uz vas, Kikebu marama za nošenje\nDa vas na plaži svi pitaju gde ste kupili taj divni Tiny Lulu kupaći kostim za devojčice\nDa mama sve svoje sa sobom ponese, Mamin i Cool ceger\nZa slučaj kišnog dana ili za popodnevni odmor, edukativna igračka archiGRAFFITI\nZa bezbrižnu igru na plaži i igralištu, Modlice za igru u pesku\nZa zabavan obrok i na putovanju, Veseli zalogaji tanjir\nDa se ne ulenjimo za vreme raspusta, Enco book Putovanje do škole\nZa šik večernju šetnju, Gugadžina kravata za decu\nPonesite sa sobom omiljene ukuse, spakujte Kabinet Pivoladu\nZa tatu, Kerefeke majica\nDa najmlađi ponesu na put svoju KobaYagi lutku za pričanje priča\nZa negovana i lepa stopala, Koozmetik melem za pete\nDa ne brinete o doručku, 100 % zdravi i prirodni Mali rituali\nDa vaše bebe i deca budu prirodno zaštićeni od komaraca, Sabi Handmade dečji sprej protiv komaraca\nUz izležavanje na plaži, knjige “Priče iz života razvedene mame” i “Savršen kad ne treba”\nZa bezbednu dezinfekciju, SHIRKO Oxsić\nZa udobno dojenje, Tekstil kultura Jastuk za dojenje\nZa zabavu u hladovini, Vertigo Igra memorije\nZa čitanje pred spavanje, emotivna i edukativna knjiga “Putujte sa Pijem”\nZa maštanje uvek i svuda, Kocke za maštanje Zvezdanik\nVerujemo da ste iz bogate ponude izabrali nešto za sebe. Koji je Vaš favorit?\nRođendan Centra za mame, prilika za dobru kupovinu


Novo iznenađenje u Francuskoj, i Lion ispao iz Kupa! - Sportske.net\nNovo iznenađenje u Francuskoj, i Lion ispao iz Kupa!\nIznenađenje za iznenađenjem u četvrtfinalu francuskog Kupa!\nDebiši poništio majstoriju Dijaza, bez pobednika u derbiju Rona-AlpaLE - Bane rođendandžija oduvao Seltik, Imobile uništio RumuneMlada zvezda francuskog fudbala na radaru "Redsa"Uzbudljivo u Lilu - Lionu malo i 2:0!LE - Atletiko završio posao u Danskoj, hladan tuš u Napulju\nPreneli smo juče, čak dva trećeligaša - Les Erbirs i Šambli izborili su plasman u polufinale Kupa, a sinoć im se pridružio i Pari Sen Žermen, pobedom nad Marsejom od 3:0.\nVečeras je odigran i poslednji četvrtfinalni duel, a u njemu još jedno iznenađenje. Ekipa Kaena uspela je pred svojim navijačima da savlada favorizovani Lion sa 1:0 i tako ostvari najveći klupski uspeh u ovom takmičenju.\nNeizvesnost je trajala do 77. minuta, kada je Ismael Diomande savladao golmana Lopeza za konačnih 1:0.\nZavršnica meča protekla je u pritisku gostiju koji nisu uspeli da zatresu mrežu rivala, pa se Kaen zasluženo izborio za svoje mesto u polufinalu.


Republika / TEŠKA NESREĆA U PARKU NA NOVOM BEOGRADU! Dečak ostao bez prsta! POSEKAO SE NA METALNI DEO TOBOGANA!\n13:51(VIDEO) ZBOG NJEGA JE KIJA PROVELA DVA SATA U POLICIJI! Stefan Karić otkrio sve DETALJE: Morao sam ja da je pratim kući! 13:51VLAHOVIĆ U JUVENTUSU? Ljubimac Grobara ZAPALIO Srbiju! 13:39NIJE MOGLO BOLJE: Dragan Stojković Piksi se probudio, pa saznao NEVEROVATNE VESTI! 13:37VELIKI IZAZOV: Aleksandar Matović ima NOVI posao! 13:32ĐANI OPTUŽIO SLAĐU ZA PREVARU: Uhvatio je SA LJUBAVNIKOM, tvrdi da ga žele IZBACITI iz kuće, ona ODMAH ODREAGOVALA! 13:25PROCURIO ĐOKOVIĆEV PLAN: Posle Rolan Garosa, pravac OVAJ TURNIR! 13:24UVEČE NE MOŽETE DA ZASPITE? Ovaj tip nesanice može da izazove ove ozbiljne poremećaje! 13:21VELIKI IZAZOV: Aleksandar Matović ima NOVI posao! 13:17(FOTO) TRAGIČNA SUDBINA NAŠE GLUMICE KOJA JE POTRESLA SRBIJU: Izgubila život u 31. godini U TEŠKOJ BORBI SA RAKOM! 13:15MINISTAR MOMIROVIĆ NAJAVIO VELIKI PROJEKAT: Obnavlja se pruga od Subotice ka Segedinu\nKNEŽEVIĆ IZREVOLTIRAN KRIVOKAPIĆEVOM ODLUKOM: Odvojite...\nTEŠKA NESREĆA U PARKU NA NOVOM BEOGRADU! Dečak ostao bez prsta! POSEKAO SE NA METALNI DEO TOBOGANA!\nnedelja, 25. 4. 2021.| 23:17\nJedan dečak teško je povređen u nesreći koja se dogodila na igralištu u Beogradu na vodi.\nKako mediji izveštavaju, dečak se igrao u pesku kada se otkačio metalni deo tobogana koji mu je amputirao prst.\nDečak je hitno prebačen u Urgentni centar u kojem mu je, prema nezvaničnim informacijama, zašiven prst na šaku.\n- Bilo je njih nekoliko. Spuštali su se niz tobogan i slikali i snimali za društvene mreže - kaže jedan očevidac ove nesrećne situacije i nastavlja:\nTo su deca možda oko 12, 13 godina. Nisu radili ništa neprimereno, nisu pravili nikakav haos, samo su se spuštali niz tobogan. U jednom trenutku čulo se kao neko pucanje i bolan vrisak“, priča čovek koji je bio na licu mesta.\nKaže da se otkačio komad metala na toboganu koji je odsekao dečaku prst.\n- Metal se otkačio dok su se spuštali i odsekao je dečaku prst. Bilo je strašno - otkriva on.\nKaže da su se u tom trenutku okupili ljudi koji su bili prisutni i da je neko od njih pozvao Hitnu pomoć.\n- Za to vreme dečak je vrištao od bolova, a njegovi drugari su zvali njegove roditelje koji su odmah došli. Radnica iz obližnje brze hrane je istrčala iz kioska i iznela led. Nekoliko ljudi je tražilo dečakov prst koji su potom stavili u taj led. Hitna je potom odvezla dečaka - priča naš sagovornik.\nNavodi da su roditelji i danas dolazili do tobogana i da će, kako su rekli, neko „debelo da odgovara“.\n- Koliko znam dečaku je prst zašiven, ali ne znam koliko će mu biti funkcionalan. Obezbeđenje je oblepilo tobogan i stavili su stolicu da niko ne bi mogao da ga koristi. Roditelji su besni i ogorčeni, jer tako nešto nije smelo da se dogodi. Toliko hvale ovaj Beograd na vodi, da je uloženo u njega, da je sve novo, a metal na toboganu se sam odlepio. Mogao je, ne daj Bože, da ubije neko dete - kaže on.\nIZLOMLJEN, ALI ŽIV! Poznato stanje dečaka (15) koji je pao sa bedema na Kalemegdanu!\nDEČAK U IGRI PAO PREKO OGRADE NA KALEMEGDANU! Prevezen na reanimaciju!\nBACIO U VATRU KESU SA DVE RUČNE BOMBE i KAPISLAMA: Muškarac od detonacije zadobio teške povrede!\nSrbija Dete Beograd Hitna pomoć Policija Dečak Hronika Igraonica povreda dečaka dečji park\nBURNA NOĆ U BEOGRADU: Dečak (11) upao u rupu, najviše poziva od hroničnih bolesnika\nHAOS NA ČUKARICI: Sudar vozila Hitne pomoći, auta i bicikliste!\nNESREĆA U RIPNJU: Posvađao se sa muškarcem pa ga pregazio kamionom\n- subota, 12. 6. 2021. u 08:46 0\nAleksinčanka J.R.K. (39) osuđena je na kaznu zatvora od pet meseci koju će izdržavati u svom stanu i novčanom kaznom od 80.000 dinara...\n- subota, 12. 6. 2021. u 06:30 0\nBožidar Stolić, inspektor za krvne i seksualne delikte Službe za borbu protiv organizovanog kriminala, uhapšen je u četvrtak uveče...\nŽRTVAMA U PASULJ MRVILA BROMAZEPAME: Dušanka (70) iz Železnika trovala muškarce zbog novca, otkriveni novi detalji na suđenju!\n- petak, 11. 6. 2021. u 23:23 0\nNa suđenju Dušanki Todorović (70) u Višem sudu u Beogradu, koja se tereti da je u novembru 2019. pokušala da ubije Dragišu Jovanovića...\nISPLIVALI NOVI DETALJI ISTRAGE: Uhapšeni inspektor Stolić učestvovao u privođenju Marka Miljkovića!\nPripadnik SBPOK koji je sinoć uhapšen pod sumnjom da je odavao informacije i sabotirao istragu...\nSAOBRAĆAJKA KOD VLADIČINOG HANA: Vozač sleteo sa puta, blokirana saobraćajna traka\nDanas je došlo do saobraćajne nesreće na regionalnom putu od Vranja ka Vladičinom Hanu.\npetak, 11. 6. 2021. 15\npetak, 11. 6. 2021. 8\nsubota, 12. 6. 2021. 4\nVILANDER ŠOKIRAO PLANETU: Šveđanin najavljivao Đokovićev DEBAKL protiv Nadala, a sada je potpuno PROMENIO PLOČU!\nsubota, 12. 6. 2021. 2\nĐANI OPTUŽIO SLAĐU ZA PREVARU: Uhvatio je SA LJUBAVNIKOM, tvrdi da ga žele IZBACITI iz kuće, ona ODMAH ODREAGOVALA!\nUVEČE NE MOŽETE DA ZASPITE? Ovaj tip nesanice može da izazove ove ozbiljne poremećaje!\n(FOTO) TRAGIČNA SUDBINA NAŠE GLUMICE KOJA JE POTRESLA SRBIJU: Izgubila život u 31. godini U TEŠKOJ BORBI SA RAKOM!\nMINISTAR MOMIROVIĆ NAJAVIO VELIKI PROJEKAT: Obnavlja se pruga od Subotice ka Segedinu


Bomba od papira: SAD varale EU-prodavale ruski gas - INFORMACIJA JE KAPITAL - Capital.ba\n08. nov. 2017. 09:00 Objavljeno u VIJESTI IZ SVIJETA\nVAŠINGTON, SAD žele da izguraju Rusiju s energetskog tržišta u EU, otkrivaju Rajski papiri. Ništa novo, osim što je isplivalo da američki brodovi šalju Evropi ruski gas.\nCisterne koje su u vlasništvu američkih energetskih korporacija pune se tečnim prirodnim gasom iz Rusije, i dalje idu do terminala Antverp u Belgiji, piše belgijski dnevnik Le Soir.\nSve ovo, otkriveno je u sklopu istrage Rajski papiri.\nDokumenti pokazuju da su 4 broda u vlasništvu Navigator holdinga, kupila gas od ruske kompanije Sibur.\nLNG je, navodno, natovaren u ruskoj luci Ust Luga. Da zlo bude veće, papiri otkrivaju da je američki ministar trgovine Vilbur Ros vlasnik 35 odsto udjela u Navigatoru, koja je registrovana na Maršalskim ostrvima.\nRanije ove godine, ruski predstavnik u EU, Vladimir Čižov rekao je da SAD neće moći da zamjene ruski gas u EU, čak i ako pokušaju to „na sve načine“.\nPapiri sada otkrivaju paradoks da EU, koja aktivno gradi nove terminale LNG kako bi smanjila zavisnost od ruskog gasa, trenutno i dalje kupuje ruski gas, ali očigledno po većoj cijeni i tehnički – ne iz Rusije.\nU pravnom smislu, trenutna situacija ne krši međunarodni ili bilo koji drugi zakon, ali rezultati cjelokupne istrage će pokazati šta će biti epilog za SAD, rekao stručnjak Međunarodnog instituta za političke studije Vladimir Bruter.\nMeđutim, nije sasvim jasno kako američke kompanije ne krše američke sankcije tako što posluju sa ruskim energetskim firmama.\n“Ništa lično, to je samo posao. Amerikanci su kupovali ruski gas, a sada ga prodaju i uzimaju profit. Istovremeno, pokušavaju da Moskvu udalje sa tog energetskog tržišta “, rekao je analitičar. B92\nKljučne riječi: energetsko trziste, eu, nafta, rusija, sad, vilbur ros, vladimir cizov\nČizov: Sankcije ne vode nikuda\nČizov: Neće biti ekonomskog kolapsa zbog sankcija\nKipar očekuje pozitivan odgovor Moskve


Nakon što je glumica javno objavila da je gay, ljutiti novinar je optužio da mu je ukrala priču | Tuzlanski.ba\nNakon što je glumica javno objavila da je gay, ljutiti novinar je optužio da mu je ukrala priču\nDijeljenja: | 13.6.2022. u 15:20\nOn je planirao objaviti njen ‘izlazak iz ormara‘, stoga se požalio da mu je ‘ukrala‘ priču.\nPopularna glumica Rebel Wilson odlučila je odmah stati na kraj glasinama o svom ljubavnom životu te je, prije nego što to objave mediji, sama obavijestila javnost da ima novu djevojku, Ramonu Agrumu. Holivudska glumica tu je vijest podijelila na Instagramu sa svojim obožavateljima, a par je u vezi već šest mjeseci.\n“Mislila sam da tražim Disneyjevog princa… Ali možda je ono što mi je stvarno trebalo sve ovo vrijeme bila Disneyjeva princeza”, napisala je u opisu objave koja je oduševila njene fanove.\nMeđutim, samo nekoliko sati kasnije, kolumnist Sydney Morning Heralda, Andrew Hornery, osvrnuo se na njenu odluku o objavi ove vijesti, tvrdeći da je on saznao za tu vezu i da je trebao prvi objaviti priču o njoj.\nOn je planirao objaviti njen ‘izlazak iz ormara’, stoga se požalio da mu je ‘ukrala’ priču.\n“Hvala na vašim komentarima, bila je to vrlo teška situacija, ali pokušavam je riješiti na najbolji mogući način”, komentarisala je Wilson na Twitteru.\n“Dakle, očito to nije bio izbor same Rebel Wilson da izađe u javnost s tom informacijom. SMH/ the Age priznali su da su je dva dana ranije upozorili da će izbaciti tu priču. Što je još gore, muškarci iz Sydney Morning Heralda koji su otvoreno gay bili su umiješani u ovo”, napisala je na Twitteru Kate Doak s Channel 10-a.\nSo apparently it wasn't @RebelWilson‘s choice to come out… The @smh/@theage have admitted to giving her a heads up 2 days in advance that they were going to “out” her. What's worse, openly gay men at the Sydney Morning Herald were involved in this. 🤦🏼♀ https://t.co/Zl80zg01SW\nHornery je priznao da je glumici dao dva dana da odgovori na njegov upit, čime ju je zapravo prisilio na ovaj potez, ali se ipak naljutio kad je ona odlučila preuzeti kontrolu nad čitavom situacijom i kad je sama objavila vijest., prenosi Jutarnji list.\n“S velikim oprezom i poštovanjem ovaj je medij poslao mail predstavnicima Rebel Wilson u četvrtak ujutro, dajući joj rok od dva dana da komentariše svoju novu vezu s dizajnericom odjeće Ramonom Agrumom, prije nego što smo objavili ijednu riječ o tome”, poručio je Hornery.\n“Bila je to velika greška. Wilson je odlučila sama objaviti priču, pišući na Instagramu o svojoj novoj ‘Disneyjevoj princezi’ u petak ujutro – na istoj platformi na kojoj se ranije hvalila svojim zgodnim bivšim dečkom, bogatašem Jacobom Buschom. S obzirom na to koliko se Wilson žalila na loše novinarske standarde… čini se da nije mogla odoljeti tome da ignoriše naš diskretan i iskren upit”, dodao je.\nRebel Wilson officially announces that she is dating Ramona Agruma\nČlanak je izazvao veliku reakciju na društvenim mrežama te su mnogi bili šokirani bezosjećajnošću novina, što je potaknulo urednika Bevana Shieldsa da napiše podužu izjavu u kojoj niječe to da su željeli člankom naštetiti glumici i naglašava da njoj i njenoj odabranici žele sve najbolje.\n“Za našu kolumnu upitali smo Rebel Wilson želi li komentarisati vijest o svojoj novoj partnerici. Postavili bismo joj ista pitanja i da je u pitanju bio muški partner. Reći da je Herald ‘izbacio Wilson iz ormara’ je krivo”, poručio je urednik i dodao da su ‘jednostavno postavljali pitanja i postavili uobičajeni rok za odgovor’.\n“Nisam donio nikakvu odluku o tome hoću li ili šta ću objaviti, a odluka Heralda o tome štao učiniti bila bi utemeljena na bilo kojem odgovoru koji bi nam Wilson dala. Ona je donijela odluku da će sama javno otkriti ko joj je nova partnerica – koja je već mjesecima prisutna na njenim profilima na društvenim mrežama”, dodao je.\nKratki članak o ljubavnoj vezi Rebel i Ramone također se pojavio i u nedjeljnom print izdanju Sydney Morning Heralda, a objavili su i da su djevojke ‘razgovarale o braku i zasnivanju porodice’. (Tuzlanski.ba)\nKljučne riječi: djevojka, gay, Ramona Agruma, Rebel Wilson


Creator: Aleksendrić, Marko S. 1975-\nTitle: Dinamička analiza posebnih klasa linearnih singularnih sistema sa kašnjenjem na konačnom i beskonačnom vremenskom intervalu\ntitle: Dynamical analysis of particular classes of linear time-delay singular control systems defined over finite and infinite time interval\nPublisher: [M. Aleksendrić]\nFormat: PDF/A (397 listova)\ndescription: Mašinstvo - Automatsko upravljanje / Mechanical engineering - Automatic control engineering\nresponsibilities: Stojanović, Sreten (član komisije)\nAbstract: U disertaciji su razmatrani problemi dinamicke analize posebnih klasa singularnih sistema sa cistim vremenskim kašnjenjem prisutnim u stanju sistema, kao i njihovo ponašanje na konacnom i beskonacnom vremenskom intervalu. Pružen je presek savremenih koncepata stabilnosti, prednosti jednih nad drugima i posebno su obraeni tzv neljapunovski koncepti: stabilnost na konacnom vremenskom intervalu i koncept prakticne stabilnosti. Nadograene su osnovne definicije stabilnosti. Isrpno je izložen hronološki sistematican pregled osnovnih koncepata stabilnosti, polazeci od ljapunovske metodologije, kao osnove na kojoj se zasniva dinamicka analiza sistema. Ukazano je na istorijski razvoj i nastanak ideja i rezultata u ovoj oblasti i na taj nacin su izvedene i smernice daljih istraživanja otvorenih problema. U disertaciji su sistemi tretirani sa stanovišta dva savremena pristupa: deskriptivnog i LMI, odnosno sa pozicija linearnih matricnih nejednakosti, koja se svodi na metode konveksne optimizacije. Izvedeni su i saopšteni novi rezultati. Izložen je prilaz koji se bazira na kvaziljapunovskim funkcijama za dobijanje uslova prakticne i stabilnosti na konacnom vremenskom intervalu posebne klase singularnih sistema sa cistim vremenskim kašnjenje, u stanju sistema. Pokazano je da, polazeci od pretpostavke da agregacione funkcije ne moraju da budu odreene po znaku i da njihovi izvodi duž trajektorija sistema ne moraju da budu negativno odrreene funkcije, uz pomoc deskriptivnog prilaza se mogu dobiti novi kriterijumi za ocenu neljapunovske stabilnosti. Kombinovanjem rezultata sa ljapunovskim prilazom, izvedeni su o uslovi atraktivne prakticne stabilnosti. Drugi doprinos je odreivanje dovoljnih uslova stabilnosti na konacnom vremenskom intervalu iste klase sistema pomocu savremenih LMI metoda. Dobijeni i prezentovani rezultati imaju prakticnu primenu u savremenoj teoriji i praksi upravljanja i mogu se primeniti na sve klase proucavanih sistema, pod uslovom da su dostupni verodostojni matematicki modeli. Verifikacija rezultata je izvedena kroz numericke primere\nAbstract: In this thesis the problems of dynamical analysis of particular class of singular control systems with time delays are considered, as well as their behavior on finite and infinite time intervals. Emphasis has been put on the peculiar properties of singular ad descriptor systems, concerning the existence and uniqueness of the solutions, the problems of impulsive behavior, consistent initial conditions and causality of the system itself. On overview of the modern stability frameworks has been presented, starting from the classical Lyapunov ideas and extending through so called non-lyapunov concepts: finite time stability and practical stability in particular. A historical overview of ideas, concepts and results has been presented and the key contributions have been highlighted through key papers from the modern literature. This dissertation follows two main lines of research: the descriptive approach and the LMI (linear matrix inequalities) methodology, the latter being known to reduce control tasks to convex optimization problems, thus making them easily solvable by numerical computation. New results are presented. A new approach, based on lyapunov-like functions, is used in order to establish new sufficient conditions of practical and finite time interval stability of a particular class of singular time delay systems. Another new result is based on the modern LMI approach and gives new sufficient conditions for finite time stability. The obtained results are numerically verified and have great practical value, as they are easy to compute and less restrictive and conservative than their predecessors.\nKey words: Singularni sistemi, deskriptivni sistemi, stabilnost na konacnom vremenskom intervalu, atraktivna prakticna stabilnost, vremenski diskretni i kontinualni sistemi sa cistim vremenskim kašnjenjem, prakticna stabilnost\nKey words: Singular systems, descriptor systems, finite time stability, attractive practical stability, discrete nad continuous time-delay singular systems, practical stability\nSubject: Singularni sistemi


Naziv: LOKAL 19 KOD 215\nOpis: ATRAKTIVNI DVOETAŽNI LOKALI 151m2!! 3 KOMADA ZA ZAKUP!! STROGI CENTAR!! VISOKA FREKVENTNOST!! VELIKI ZLOG!! VRHUNSKA IZVEDBA!! ALU STOLARIJA!! VRHUNSKE PODNE OBLOGE!! AUTOMATSKA ULAZNA VRATA!! CENTRALNA KLIMA!!\nTri lokala s izlogom duž cijele svoje fronte u stambeno poslovnoj zgradi građenoj 2006 godine na visokofrekventnoj lokaciji u samom centru Osijeka. Svaki lokal ima površinu od 151,50m2, a sastoji se iz dvije etaže, sanitarnog čvora. Lokal ima centralno gradsko grijanje, sva brojila odvojena. Lokal karakterizira vrhunska izvedba podnih obloga, vrhunska alu stolarija sa automatskim ulaznim vratima, centralni klima uređaj.\n-NA NAVEDENU CIJENU ZAKUPA PLAĆAJU SE PDV I REŽIJE!\n-BLIZINA AUTOBUSNOG I ŽELJEZNIČKOG KOLODVORA!


Gej blog - Stranac sa semafora - My Cup of Tea\nGej blog – Stranac sa semafora\n7 April, 2017 8 1\nNisam neko ko će tek tako i neobazrivo da pogleda nekoga u oči na sred ulice, u sred bela dana… ali tog dana sam to uradio.\nIstog trenutka kada su nam se pogledi sreli spustio sam glavu i pokušavao da sakrijem smešak. Čekanje na semaforu kao da nikada nije trajalo duže. On je nastavio da gleda u mom pravcu i znao je da to mogu da primetim, a verujem i da je znao bolje od mene šta je radio…\nKada se upalilo zeleno na semaforu ni sam nisam znao da li želim da krenem napred, ali zajedno sa njegovim načinio sam i ja svoj prvi korak preko pešačkog. Već nakon trećeg koraka bili smo jedan pored drugog. Kada su nam se ruke dodirnule znali smo da je već uveliko bio red da razmenimo i koju reč.\nLep dan. Rekao je smeškajući se činjenici da smo potpuni stranci koji su iz čista mira započeli konverzaciju.\nO, da, baš je lep dan. Izgovorio sam ne skidajući osmeh sa lica. Predstavio sam se, a onda sam shvatio da i dalje hodamo zajedno, a bio sam siguran da nemamo isto odredište.\nRazgovor se svodio na one prve i osnovne informacije koje razmenjuju dva potpuna stranca kada se prvi put upoznaju. Prijao mi je način na koji postavlja pitanja, prijalo mi je to što je uvek imao neku opasku, što je o sebi govorio umerenije od mene, i što je dozirao sebe jasno ostavljajući meni prostor. Stali smo negde na sredini Knez Mihailove koja tog letnjeg dana i nije vrvela od ljudi. Godišnji odmori su učinili svoje, pa je ceo grad delovao nekako prazno. Stajao je tačno ispred mene. Rupice na obrazima i samouvereno vladanje trenutnom situacijom probudili su ne samo leptiriće u mom stomaku, već i čitav insektarijum. Nisam znao s koje strane mi zuji u ušima, sa koje strane osećam blagi topao vetar, samo sam znao da želim da stojim pred tim crnim očima i da želim da pričam i da slušam osobu koja mi je petnaestak – dvadeset minuta ranije bila potpuni stranac.\nOstavio sam mu svoj broj, ali nisam želeo da uzimam njegov, ubeđen da će se ubrzo javiti i da će se cela ova letnja igra pretvoriti u nešto lepše i ozbiljnije.\nNaravno da se nikada nije javio, a da se neće javiti sam shvatio tek nakon nedelju dana. Lažem, dve! Optimizam.\nSubota je za one koji su sami nova šansa za tri stvari: Da nađu dobrog partnera za jednu noć, da se zaljube, a ako ništa od toga ne bude, uvek mogu da se dobro izđuskaju u jedinom gej klubu u gradu.\nČetvrta stavka koju nisam naveo kao mogućnost je da naletite na osobu za koju ste mislili da je umrla pod nerazjašnjenim okolnostima.\nStranac sa semafora bio je ponovo preda mnom, i to negde između ponoći i jutra i daleko od prvog, a blizu poslednjeg pića.\nNišta mi drugo nije preostalo tog trenutka kada se stvorio ispred mene nego da ga pozdravim sa osmehom. Uzvratio mi je neočekivano – poljupcem!\nTaj poljubac je automatski smanjio broj promila u meni, ali je pojačao nešto drugo – želju da taj poljubac nikada ne prestane.\nTo „ludo“ što je probudio nastavilo se i u putu do njegovog stana. Zagrljeni i sa željom da se ljubimo na svakom koraku kao da nismo u Srbiji, spuštali smo se ka Dorćolu pešaka, bez straha da ćemo u nekom od prolaznika probuditi želju za nasiljem.\nDetalje iz stana neću prepričavati, jer nisu u skladu sa sadržajem sajta, ali nakon svega dugo smo ležali i pričali, čak nam ni jutarnje sunce koje je išlo direktno u nas nije smetalo. Zapravo ništa nije remetilo to savršeno jutro i tu savršenu energiju koja je strujila, a koju je prekinula njegova izjava da nakon svega što je prošao nije siguran da bi mogao da bude sa bilo kim u vezi!\nNekome ko na svoju ruku, često i štetu, stvara iluziju o vezi sa nekim sa kim se skapira ne treba govoriti ovako nešto, ali niti je on znao u potpunosti ko leži pored njega, niti sam ja znao onog dana kada sam zakoračio sa njim preko pešačkog sa kime sam zakoračio.\nNisam želeo da se samo viđam sa njim, jer sam jedan od onih koji uvek žele da znaju kuda idu. Ne zato što sam nestrpljiv ili radoznao, već kako bih bio oprezniji, kako bih sebe na neki način zaštitio.\nČuli smo se s vremena na vreme, razmenili bismo po koju poruku i svaka bi mi izmamila osmeh na lice, ali sve se završavalo na tome.\nMESEC DANA KASNIJE…\nNakon što sam se rastao sa drugom sa kojim sam imao ustaljenu rutinu nedeljom, a to je bio ručak i šetnja gradom koji krajem jeseni i dalje ima života u sebi, odlučio sam da prošetam gradom potpuno sam.\nŽeleći sebi da prekratim put pretrčao sam ulicu van pešačkog prelaza, a koliko sam zakoračio na drugu stranu ulice čuo sam kako me neko doziva.\nStranac sa semafora išao je ka meni. Sam, sa širokim osmehom i rukama. Pozdravili smo se, zagrlili i nakon onih par standardnih pitanja pozvao me je da prošetamo zajedno. Nije bilo razloga da ne prihvatim šetnju sa nekim ko se trudi da u njegovom društvu budem nasmejan.\nNedeljom svi putevi vode ka Kališu, ali to ne znači da se tu i završavaju. Našli smo neko odlično mesto sa koga se pružao savršen pogled.\nOdjednom, potpuno neočekivano smo se poljubili, uprkos činjenici da smo okruženi strejt parovima, i da ljudi prolaze na svega dva metra od nas. U tom trenutku me ništa nije plašilo, znao sam sa kim se ljubim, i znao sam da je to taj trenutak kada su prestale moje iluzije o ozbiljnoj vezi sa njim. Znao sam da nije on taj savršen partner koga sam zamišljao, što ga je ipak činilo posebnim. On je te večeri bio neko ko mi je pružio savršen trenutak, a o ljudima koji imaju takav dar malo znate. Pamtite ih uglavnom samo po trenucima u kojima ste leteli.\nGej blog – Evo čega se zaista plašimo\nGej blog – Koliko zaista poznajemo nekoga?


Jelena Lengold dobitnica je Nagrade čitalaca Evropske unije za najbolju evropsku priču. Jelena Lengold je dobila nagradu za priču „Jasmin i smrt“ koju je na engleski jezik preveo dr Zoran Paunović. Nagrada je Jeleni Lengold uručena na svečanosti povodom desetogodišnjice Evropske nagrade za književnost u dvorcu Belvedere u Beču.\nNagradu su uručili Gernot Blumel, austrijski ministar za EU, umetnost, kulturu i medije i Tibor Navračič, komesar EU za obrazovanje, kulturu, mlade i sport.


GMO IZAZIVA RAK I UBIJA!!!\nAutor Tema: GMO IZAZIVA RAK I UBIJA!!! (Pročitano 4848 puta)\n« poslato: 17-11-2013, 00:52:37 »\nEvo dokaza crno na belo:\nOdg: GMO IZAZIVA RAK I UBIJA!!!\n« Odgovor #1 poslato: 18-03-2014, 09:38:29 »\n« Odgovor #2 poslato: 28-03-2014, 19:51:29 »\nVećina ljudi misli da se GMO hrana nalazi „tamo negde“, ali ona je na policama i u našem gradu\nГМО – ОРУЖЈЕ НЕСАГЛЕДИВОГ ГЕНОЦИДА\n« Odgovor #3 poslato: 30-04-2014, 14:55:13 »\nINSPEKTORI KREĆU U AKCIJU: GMO tajno gaje najviše u Mačvi, Sremu, Bačkoj i okolini Beograda!\nZnačajnije prisustvo GM soje prethodnih godina je primećeno u mačvanskom, zapadnobačkom, južnobačkom i sremskom okrugu i u okolini Beograda\nGMO, gemetski modifikovana hrana, genetski modifikovani orranizmi, Miladin Ševar\n- Kada otkrijemo genetski modifikovanu soju, GPS uređajima utvrđujemo koordinate parcela na kojima se ona uzgaja kako bismo u službama katastra saznali ko su njihovi vlasnici. Kada i naknadni izveštaj laboratorije potvrdi prisustvo GMO, donosimo rešenje kojim se nalaže uništavanje useva i pokretanje kaznenih mera protiv uzgajivača – kažu u Fitosanitarnoj inspekciji i dodaju da sva količina GM soje mora da bude uništena pre nego što sazri i postane spremna za žetvu.\n« Odgovor #4 poslato: 15-05-2014, 04:41:52 »\nGMO OPASNOST – Evo kako možete prepoznati genetski modifikovanu hranu\n« Odgovor #5 poslato: 15-05-2014, 08:59:16 »\n« Odgovor #6 poslato: 20-06-2014, 10:51:39 »\nGMO se masovno uvozi u Srbiju kao i meso životinja koje su hranjene genetski modifikovanom sojom\nALARMANTNO:PROF.DR MILADIN ŠEVARLIĆ-SRBIJA SE PRIPREMA DA DOZVOLI PROMET GMO PROIZVODA\n« Poslednja izmena: 20-06-2014, 11:01:59 od strane donwlayco »\n« Odgovor #7 poslato: 13-07-2014, 08:04:41 »\nГМО - Генетички модификован организам је организам - биљни или животињски - на коме су при узгоју методом генетског инжењеринга унети гени неког другог организма.\n« Odgovor #8 poslato: 20-08-2014, 09:12:41 »\n« Odgovor #9 poslato: 20-10-2014, 03:33:10 »\n« Odgovor #10 poslato: 29-10-2014, 02:33:37 »\n« Odgovor #11 poslato: 25-11-2014, 01:25:08 »\nТања Мишчевић лобиста ГМО: Здраву храну замениће отровом\n« Odgovor #12 poslato: 18-03-2015, 00:28:28 »\nEvo kako GMO ubija i razara Argentinu\n« Odgovor #13 poslato: 22-04-2015, 01:06:37 »\nGenetski Rulet novi film Jeffrey Smith a 2012 g Istina o GMO\nOpasnost od GMO\n« Odgovor #14 poslato: 29-04-2015, 00:30:37 »\nBuducnost hrane (Opasnosti GMO-a)\nZeleno-plava magistrala, Ante Prkacin, Nino Raspudic\nUbice covecanstva - Svet prema Monsantu (Opasnosti GMO hrane)\nMonsanto je svetski lider u proizvodnji genetski modifikovanih organizama (GMO), takode i najkontroverznija korporacija u istoriji industrije. Ova jedan vek stara imperija je stvorila najtoksicnije proizvode koji su ikada prodati. Postoji velika opasnost da Monsanto preuzme celokupno svetsko tržište, a rezultat toga bi bila potpuna propast ogromnog broja proizvodaca organske hrane, kao i epidemije raznih smrtonosnih bolesti koje su tesno povezane sa konzumiranjem GM proizvoda.


Krnjeusa Online › Community Forums › Slobodne teme › Krnjeusa cafe › Ukidanje viza od 19. decembra\nCommunity Forums › Slobodne teme › Krnjeusa cafe › Ukidanje viza od 19. decembra\nUkidanje viza od 19. decembra\nPoslao: Mon Nov 30, 2009 5:26 pm Naslov: Ukidanje viza od 19. decembra\nSavet ministara EU danas usvojio odluku o ukidanju viza za građane\nSrbije, Crne Gore i Makedonije.\nSjajna vest, oduševljenje...\nPoslao: Mon Nov 30, 2009 7:42 pm Naslov: Re: Ukidanje viza od 19. decembra\nPoslao: Mon Nov 30, 2009 9:39 pm Naslov: Re: Ukidanje viza od 19. decembra\nJaka stvar...tek sad neces moci zivjeti od ove kvazigradjanske nomenklature koja ce da krene da se malo beci u Becu pa ce onda da padaju price...kako sam jeo Mocart kugle na Prateru i slicno...\nIsto kao kad se otvorio prvi mekdonalds ovamo pa su u redovima stajali ispred da bi se poslije hvalili kako su se prejeli od hamburgera i pride pakovanje pomfrija...a poslije trcali kuci da se nazderu cvaraka ...\nTo su one losije strane ...ali naravno da pozdravljam otvaranje tora i za nas Srbe...ako nista drugo, a ono vise nece biti onih ponizavajucih redova ispred ambasada ...\nMada i ranije ko je imao para za putovanja...putovao je...ko nema para ...sta ima i da putuje...isto mu dodje skoro.\nPoslao: Tue Dec 01, 2009 9:22 am Naslov: Re: Ukidanje viza od 19. decembra\nkome čestitke verovatno ejuropi,da popuni još brže svoje radne rupe djevojačkom i momačkom snagom, da i taj deo balkana proglase globalno grobarnim, i da se dalje širi imperija trćeg rajha ka istoku, na pismen način.\nsreatno vam bilo.\nPoslao: Tue Dec 01, 2009 10:39 am Naslov: Re: Ukidanje viza od 19. decembra\nKoji vrag im je bio da uvode te vize, baš su se zeznuli .Dok je poražen taj treći rajh naši roditelji su išli izgrađivati njihovu zemlju i polako napustali svoja imanja . Naše djevojke i mladiće tjeraju ovi naši mali rajhići i njihovi roditelji sa pričama bjež te odavde ovde samo žive i ostaju budale .\nJedino je pozitivno što će mnogi koji zavire i odu u tu evropu i budu imali "sreće " da se zaposle tek onda da vide kako se kod nas može pametno i bolje živjeti ako se toliko radi......\nPoslao: Wed Dec 02, 2009 12:23 am Naslov: Re: Ukidanje viza od 19. decembra\nOvo je sto procentno tacno...mnogi misle da je na zapadu med i mlijeko, a ne kontaju da tamo ljudi zive programirani godinama unaprijed na relaciji pizama -radno odijelo ..\nMada ipak razumijem i postujem taj izbor posto sam i ja bio jedan od onih koji su barem 20 godina zivjeli na relaciji zapad...balkan...i sve mi je jasno bar sto se toga tice.\nNa kraju sam ipak izabrao da budem sa narodom koji se bar tretira kao moj narod ....a da sam svjestan da sam i tu stranac...ali mi mnogo fale zapadni zakoni koji vaze za sve isto,fali mi recimo svapski nekorumpirani sluzbenik koji je svjestan da je placen parama gradjana za koje radi...a fali mi i svapska policija koju zaista volim da sretnem jer znam da su tu da mi pomognu ako mi pomoc ustreba, a ne da me kinje i maltretiraju kako im se svidi postavljajuci klasicne sacekuse sa radarima i kaznjavajuci me ,ne zato sto sam napravio prekrasaj, vec zato sto ga je neko poslao da napise toliko i toliko kazni...kao sto je to slucaj ovdje.\nIli sto mi se desilo nekidan da me zove telefonom tip ,nase gore list,iz Krajine,da mi kaze da radi kao carinik i da me moli da hitno odem da sredim internet na jednom auto placu posto tom vlasniku to treba jer ne moze da kupuje auta ...\nUmalo ga nisam otjerao u 3 pm...sta on ima da moli za net za nekoga...sem ako nije u nekom dilu sa tim likom..a znam da jeste posto je to sve zivo korumpirano do bola.\nCesto mi padne na pamet kako bi lijepo bilo recimo ovaj grad preseliti u svabiju i da zivim pod tim zakonima...ali u ovom gradu i da radim ovaj posao koji vec radim...ali to su samo pusti snovi...\nNe zna covjek sta je gore ,zaista....\nPoslao: Wed Dec 02, 2009 1:33 am Naslov: Re: Ukidanje viza od 19. decembra\nNesto razmisljam, kao je nasa draga matica profitirala, i jos ce vise profitirati od ukidanja viza.\nGradjani BiH imaju mogucnost da uzmu dvojno drzavljanstvo BiH i Srbije. Donedvno je to kostalo nekih 200e, a unazad mjesec dana, kako se prblizilo ukidanje viza, to isto drzavljanstvo kosta oko 400e. Uvedene su neke nove, izmisljene takse. Ja bih nazvao Taksa za sengen ili Taksa za bracu srbe sunarodnike .\nP.s. Zare, kada udjemo u EU, nece se moci loziti ovako vatra\nPoslao: Wed Dec 02, 2009 2:15 am Naslov: Re: Ukidanje viza od 19. decembra\nSavrsen aparat ....za savrseno pljackanje gradjana.\nOdes da sredis nesto od papira, ono redovi za kojekakve takse ,platis sve ,a oni ti kazu dodji za 8 dana...naravno ako nemas nekoga da ti to sredi preko veze,a to kosta naravno...\nIzadjes da krenes kuci ,a ono ti stoji kazna za parkiranje posto je bukvalno citav grad pretvoren u parking prostor koji se placa ,pod uslovom da si imao srece i da ti pauk nije odnio auto..\nTako da birokratija samo smislja nacine da obezbijedi novac za sopstvene plate posto privrede skoro pa i da nema..\nMnogo je lakse sjediti za salterom nego kopati kukuruze na njivi...al ko ce budalama objasniti da to ne vodi nicemu ...\nMogu jedino ovoj budali koja kuca ovo da objasnim da je sad 3 sata i 15 minuta iza ponoci i da je vrijeme da se spava vec\nPoslao: Wed Dec 02, 2009 2:46 pm Naslov: Re: Ukidanje viza od 19. decembra\nSad ćemo mi kod Munje u deželu, neka spremi žganje, vincek i cviček\nTa mi lale ćemo da donesemo mesa i slanine ako usfali, a ako ne bude ni to dosta svratićemo u nomalnu kod Žare da skinemo sa pante nešto suvo.\nNadam se da se taj krmak ozgo sa slike već uveliko suši\nPoslao: Wed Dec 02, 2009 4:35 pm Naslov: Re: Ukidanje viza od 19. decembra\nSamo vi dođite nešto će se već naći ha ha ha jer ako vi ne dođete eto nas tamo ha ha ha\nPoslao: Wed Dec 02, 2009 5:29 pm Naslov: Re: Ukidanje viza od 19. decembra\nSamo ti dođi, čvaraka će biti sigurno i to onako vrućih\nPoslao: Wed Dec 02, 2009 5:45 pm Naslov: Re: Ukidanje viza od 19. decembra\nMa samo da se vrjeme uvati ha ha ha\nPoslao: Wed Dec 02, 2009 7:22 pm Naslov: Re: Ukidanje viza od 19. decembra\nvremena malo, a gradivo obimno hahaha\nPoslao: Thu Dec 03, 2009 12:01 am Naslov: Re: Ukidanje viza od 19. decembra\nKada je prije dvije-tri godinen pocela prica o ukidanju viza, imao sam namjeru da podnesem zahtjev za dvojno drzavljanstvo, sto zbog patriotskih sto zbog prakticnih razloga. Medjutim, uvijek sam imao precih novcanih izdataka, tako da nikako drzavljanstvo nije moglo da dodje na red. Sada kada bi mogao da izdvojim te novce, odustao sam od te ideje, jer nemam u planu da putujem u inostranstvo, a smatram da je 400e velika cijena za "patriotizam". Dzaba im, hvala im.\nKad se samo sjetim da su Hrvati u BiH dobijali besplatno hrvatsko drzavljanstvo i pasose ?!?\nPoslao: Thu Dec 03, 2009 12:20 am Naslov: Re: Ukidanje viza od 19. decembra\nI ja kad sam podnosio zahtijev za dobijanje drzavljanstva u to vrijeme mislim SR Jugoslavije, tj. Srbije i Crne Gore ,ni ne sjecam se kako se zvala vec ta drzava po onome sto su mi trazili za drzavljanstvo od papirologije imao sam utisak da zelim da udjem u trezor pun zlata i dragog kamenja kakva je procedura postojala tad..te mi traze ovo i ono...\nJedino mislim da nisu trazili da im brojim crvena krvna zrnca i da dokazujem boju istih ,taksirano naravno sa par hiljada dinara takse...\nSamo kad se sjetim koliko sam para uplatio za kojekakva sranja ,a za primaoca takse upisao ono famozno RAT...iliti republicka administrativna taksa...\nMorao sam da sazvacem sve to...da bih postao drzavljanin drzave koja je po difoltu drzava mog naroda, a opet u kojoj sam stranac..i u kojoj su stranci na zalost vecina njenih gradjana, posmatrajuci nacin kako se ta ista drzava ophodi prema njima.\nZavidio sam onim ljudima koji nisu nikuda putovali i ne znaju za bolje...


Da li znate kako izgleda "pušačko lice"? Evo kako sve duvanski dim šteti vašoj ljepoti - Volim Podgoricu\nVREMENSKA PROGNOZA: Danas pretežno sunčano i VEOMA hladno\nVUKOVIĆ: Umjesto zgrade uskoro zelena površina ispod Ljubovića\nRODITELJI, PAŽNJA! NOVI OPASAN TREND SE POJAVIO NA DRUŠTVENIM MREŽAMA: Među djecom se širi izazov, pojesti što više ledenica\nDRŽAVLJANKA CRNE GORE UHAPŠENA U SRBIJI: U njenoj torbici prilkom pretresa pronađeno 1.000 psihoaktivnih tableta\nU svijetu više od dva miliona ljudi umrlo od koronavirusa\nSZO SAZVALA HITAN SASTANAK: Novi sojevi koronavirusa se šire svijetom\nPočetna/NOVOSTI/Društvo/Da li znate kako izgleda “pušačko lice”? Evo kako sve duvanski dim šteti vašoj ljepoti\nDa li znate kako izgleda “pušačko lice”? Evo kako sve duvanski dim šteti vašoj ljepoti\nAndjela Send an email 28. Jula 2020.\nNerijetko čujemo izgovor da se cigareta pali iz navike, pa oni koji se ne odriču lako ovog rituala, reći će da ponekad „jednostavno ne znaju šta će sa rukama“. U novonastalim okolnostima globalne pandemije, a i za dobrobit vašeg zdravlja, ljekari savjetuju da ruke, kada već imate ovakve dileme – jednostavno češće perete jer, osim vašem zdravlju, duvanski dim cigareta trajno šteti i vašoj kosi, koži, zubima.\nPitali smo mr sci. med. Ivanu Eskić, specijalistu oralne hirurgije i ujedno licenciranu doktorku estetske medicine, zašto je neophodno da što prije razmotrite odluku da već danas ostavite cigarete.\nŠta je to pušačko lice?\nIzraz “pušačko lice” prvi put je upotrebljen u studiji iz 1985. godine, a opisuje sivo, izborano, koščato lice, sa tamnim podočnjacima. Eskić kaže da je ovo lice karakteristično za dugogodišnje pušače. Za to je odgovoran duvanski dim koji svojim mnogobrojnim toksinima hronično smanjuje dopremanje kiseonika i hranjivih materija, remeti metabolizam i pravilno funkcionisanje ćelija kože. Nakon popušene samo jedne cigarete dolazi do suženja perifernih kapilara i do sat vremena, podsjeća dr Eskić. Ćelije kože umjesto kiseonika dobijaju ugljen monoksid, a toksini duvanskog dima poništavaju antioksidante i vitamin C, gomilaju se slobodni radikali koji uništavaju DNK i skraćuju život ćelije. Uporedo se gubi “međućelijski lijepak” tj. prirodni hijaluron, što ubrzava starenje. Kompromitovana je sinteza elastina i kolagena bitnih za tonus i elastičnost kože. “Otud su bore, strije i celulit češći kod pušača“, objašnjava Eskić.\nKako se po izgledu pušač poznaje?\nDugogodišnjeg pušača odaje, ukratko – sivo, “beživotno”, češče izborano, suvo, koščato lice, “šupljih obraza”, bez jedrine, sklono aknama, osjetljivije na povrede koje teže zarastaju. Žuto do braon prebojeni zubi i vertikalne bore oko suvih i nerijetko oštećenih usana česta su odlika pušača. Karakteristični za pušače su i žuti prsti, zatim češća pojava kožnih oboljenja, kao što je na primjer seboreja. Eskić kaže da dugogodišnji pušači u prosjeku izgledaju i do 10 godina starije od nepušača, te da oni „dokazano pate od nesanice, što takođe narušava fizički izgled“. Studija rađena u Holandiji 2009. govori o tome da pušači, iako po statistici mršaviji, imaju više sala na stomaku od nepušača, kao i masnoće koje se nagomilavaju oko unutrašnjih organa. Celulit kod žena pušača dodatno je pogoršan nagomilavanjem toksina u potkožnom masnom tkivu, smanjenjem cirkulacije i oštećenjem vitalnih struktura vezivnog tkiva, kolagena i elastina. Eskić takođe tvrdi da toksične materije duvanskog dima oštećuju DNK folikula dlake, čiji je rezultat proređivanje kose.\nProšlo vrijeme „dama sa muštiklama“\nNekada je sinonim ženske elegancije u visokom društvu bila cigareta sa dugačkom muštiklom, ali je danas taj „ideal“, kako doktorka ističe, zamijenio kult mladosti i ljepote.\n„Dugačka muštikla, kod onih koji ne žele da se odreknu svoje loše navike, mogla bi biti zamijenjena elektronskim uređajem koji oponaša ritual pušenja cigarete. Riječ je o manje štetnim alternativama koje, što je najvažnije, ne stvaraju duvanski dim“, kaže Eskić i podvlači da je prestanak pušenja najbolje moguće rješenje za svakog pušača. Ukoliko se oni ipak ne odreknu svoje navike, manje loše od cigareta je i da koriste alternative pušenju sa kojima je izloženost štetnim materijama manja u odnosu na cigarete.\nKako izabrati alternativu?\n“Vijest koja je mene, kao ljekara, ohrabrila jeste odluka Američke agencije za hranu i ljekove (FDA) da se pušači mogu informisati da IQOS, uređaj koji zagrijava a ne sagorijeva duvan, emituje manje štetnih materija i manje izlaže organizam toksinima. To je zaključak do kog sam i sama došla u saradnji sa kompanijom Filip Moris, a prateći svoje pacijente koji su cigarete u potpunosti zamijenili ovim uređajem. Autoritet ove agencije će, uvjerena sam, značiti i drugim ljekarima koji su otvoreni za pristup ‘smanjenja štete’ i koji su spremni da diskutuju o alternativnim rješenjima sa svojim pacijentima koji nisu spremni da potpuno ostave ovaj porok”, zaključuje Eskić.\nKRIO SE NA ADI BOJANI: Uhapšen osumnjičeni za ubistvo Klikovca, policija pronašla novac i oružje\nNOVOROĐENČE PRONAĐENO U KONTEJNERU: Čeka se obdukcioni nalaz da se utvrdi uzrok smrti bebe\nMedojević o sastanku Krivokapića i ambasadorke SAD: Nema kraja poniženja suverene i nezavisne Crne Gore\nKrivokapić – Rajnke : Rješenje je u komunikaciji\nZAJEDNIČKO SAOPŠTENJE “Bez institucija i njihovog razvoja, nema demokratskog ni ekonomskog napretka zemlje”\nVREMENSKA PROGNOZA: Danas pretežno sunčano i VEOMA hladno - https://t.co/IQxEUweJrs https://t.co/ulxFuryMBK\nPreminuo Milenko Vojičić - https://t.co/DJMyXsEiiE https://t.co/hEIgJS7Rny


Odbačeni špijuni… Rade Šerbedžija snima seriju sa Gerijem Oldmanom | Headliner\nHome»Film»Odbačeni špijuni… Rade Šerbedžija snima seriju sa Gerijem Oldmanom\nHeadliner.rs / 11/05/2021 /\t0\t/\t50\nRade Šerbedžija/Photo: YouTube printscreen\nRade Šerbedžija, glumac sa ovih prostora sa najbogatijom internacionalnom karijerom, uskoro će početi snimanje serije u Londonu za Epl TV+ (Apple).\nKako je Šerbedžija otkrio za nova.rs, reč je o seriji “Slow Horses” (radnog naslova “Embankment”), adaptaciji špijunskih romana Mika Herona koga nazivaju Le Kareom 21. veka. Scenario je adaptirao Vil Smit, jedan od scenarista serije “Potpredsednica” (VEEP).\n– Ja sam samo pročitao scenario za četiri epizode, u kojima ja igram. To je fantastično! Geri Oldman igra glavnu ulogu a ja imam sve scene s njim. Igram dvostrukog špijuna za koga su mislili da je jedno, a onda se ispostavilo da je bio nešto drugo, toliko je bio vešt – tajnovit je Rade.\nSem Oldmana i Šerbedžije, za sada je potvrđeno da u seriji glume i Džonatan Prajs, Kristin Skot Tomas, Saskija Rivs, Džek Louden, Kristofer Čang, Olivija Kuk, Kris Rajli…\nNiz romana Mika Herona na kojima je zasnovana serija bavi se grupom odbačenih špijuna koji su završili u nemilosti MI5 zbog prljavih poslova. Njih predvode bivši “hladni ratnik” Džek Lemb (Oldman) i River Kartrajt (Louden) koji bi da bude novi Džejms Bond.\nRade Šerbedžija: Pa zamislite da sad svi uđu u Evropu… ko će onda na ovim prostorima zapovedati?\nKako javljaju strani mediji, snimanje je počelo u Engleskoj decembra prošle godine, a The Daily Mail je u februraru objavio i prve paparaco fotografije sa seta.\nSerija će ukupno imati 12 epizoda, mada još nije potvrđeno da li je reč o jednoj ili dve sezone.\nTags:EmbankmentGary OldmanGeri OldmanRAde ŠerbedžijaSlow HorsesšpijuniTV serija\nNew Order objavili live album i film "Education Entertainment Recreation"\nFina, mrtva devojka… Ovu kolumnu Vedrane Rudan treba pročitati, jer govori ne samo o “njima”, nego i o “nama”


23. jun 1912. (1912-06-23)\nMaida Vale, London, Engleska, Ujedinjeno Kraljevstvo\n7. jun 1954. (dob: 41)\nWilmslow, Cheshire, England, Ujedinjeno Kraljevstvo\nmatematika, kriptoanaliza, računarstvo\nAlan Matison Tjuring (engl. Alan Mathison Turing; London, 23. jun 1912 — Češir, 7. jun 1954) je bio engleski matematičar, logičar i kriptograf. Smatra se ocem modernog računarstva - napravio je koncept algoritama koji se danas koristi u svetu, i računanja pomoću Tjuringove mašine, formulišući danas široko prihvaćenu Tjuringovu verziju Čerč-Tjuringove teze, naime, da svaki praktični računarski model ima ili ekvivalentne mogućnosti Tjuringovoj mašini, ili njegove mogućnosti predstavljaju podskup mogućnosti Tjuringove mašine.\nSvojim Tjuringovim testom, dao je značajan i provokativan doprinos debati koja se ticala veštačke inteligencije: da li će ikad biti moguće reći da je mašina svesna i da može da misli. Kasnije je radio u Nacionalnoj fizičkoj laboratoriji, a 1947. je prešao u Mančesterski univerzitetda radi, uglavnom na softveru, na mančesterskom Marku I, za koji se tada smatralo da je jedan od prvih pravih računara.\nTokom Drugog svetskog rata, Tjuring je radio u Blečli parku, britanskom kriptoanalitičkom centru, i bio je jedno vreme šef Hut-a 8, odeljenja zaduženog za nemačku mornaricu. Tjuring je razvio više tehnika za razbijanje šifara, uključujući metod bombe, elektromehaničku mašinu, koja je mogla da otkrije postavke Enigme. Godine 1952. Tjuring je osuđen za delo „velike nepristojnosti“ (engl. Act of gross indecency) pošto je priznao da je bio u vezi sa muškarcem u Mančesteru. Bio je poslat na hormonsku terapiju. Tjuring je umro 1954. pošto je pojeo jabuku napunjenu cijanidom. Njegova smrt se smatra samoubistvom.\n2 Kraljevsko pomilovanje\nDetinjstvo, srednja škola, studijeUredi\nDžulijus Tjuring (Julius Mathison Turing), Alanov otac, je radio u Indiji, ali kada je supruga ostala u drugom stanju, 1911. godine, mladi bračni par odlučuje da je bolje za dete da odrasta u Engleskoj, pa su se vratili u London, gde se Alan i rodio 23. juna 1912. Kao veoma mlad je pokazivao mnogo više nego što se očekuje od deteta njegovih godina. Priča se da je naučio da čita za tri nedelje, a i kao jako mlad je pokazivao interesovanje za brojeve.\nSa šest godina su ga upisali u dnevnu školu St Michael. 1926., sa 14 godina je upisao Šerborn školu u Dorsetu. Tjuringova naklonjenost matematici i hemiji mu nije donela poštovanje profesora u Šerbornu, pošto se kod njih učenje zasnivalo na opštem obrazovanju.\nVeći deo 1937. i 1938. je proveo na Prinston Univerzitetu, učeći kod Alonza Čerča (Alonzo Church). Godine 1938. dobio je diplomu Prinstona. Vratio se 1939. u Kembridž, gde je kod Ludviga Vitgenštajna (Ludwig Wittgenstein) pohađao časove o fundamentalnoj matematici.\nU toku Drugog svetskog rata, Tjuring je bio najzaslužniji za razbijanje nemačkih šifara, radeći u Blečli parku. Radio je na razbijanju Enigme i Lorenca SZ 40/42, i jedno vreme je bio šef odeljenja Hut 8.\nOd 1938. Tjuring je radio u Britanskoj organizaciji za razbijanje šifara (Government Code and Cypher School). Radio je na problemu nemačke mašine, Enigma, i sarađivao sa Dili Noks (Dilli Knox), koja je takođe radila u GCCS-u. 4. septembra 1939., dan pošto je Engleska objavila rat Nemačkoj, Tjuring je prešao u Blečli park, štab GCCS-a za vreme Drugog svetskog rata.\nRačunari i Tjuringov testUredi\nOd 1945. do 1947. je u Nacionalnoj Fizičkoj Laboratoriji, gde je radio na dizajniranju ACE-a (Automatic Computing Engine). 19. februara 1946. prezentirao je dizajn prvog računara u Britaniji. Iako ga je dizajnirao, ACE je izvršio prvi program tek 10. maja 1950., i to u Tjuringovom odsustvu, jer je on tada bio u Kembridžu. 1949. je postao direktor računarske laboratorije, Mančesterskog Univerziteta, i radio je na softveru jednog od prvih pravih računara, Mančesterskom Marku I. Radio je i na problemu veštačke inteligencije, i predstavio je eksperiment poznat kao Tjuringov test.\nGodine 1948. je pisao šahovski program za računar koji još uvek nije postojao, tako da je 1952. sam simulirao program, koji je jednom pobedio i jednom izgubio meč.\nTužba za homoseksualna dela i Tjuringova smrtUredi\nTjuring je bio homoseksualac, kada je to bilo nezakonito u Engleskoj, i predstavljano kao mentalna bolest. Osuđen je jer je bio u vezi sa Arnold Marejom, i bio je podvrgnut terapiji primanja estrogen injekcija, što je trajalo godinu dana. To je, u stvari, značilo i prestanak njegovog rada. Godine 1954. je umro od trovanja cijanidom, jer je pojeo jabuku u koju je bio ubrizgan cijanid. Njegova smrt je proglašena samoubistvom.\nOd 1966. godine Asocijacija za računarstvo (Association for Computing Machinery) dodeljuje Tjuringovu nagradu, za računarska dostignuća. Smatra se da je ta nagrada u svetu računara jednaka sa Nobelovom nagradom. U Mančesteru, u gradu u kojem je radio do kraja svog života, se održavaju razne počasti u ime Tjuringa. Jedna od ulica u Mančesteru je 1994. nazvana po Tjuringu (Alan Turing Way).\nStatua Tjuringu je otkrivena u Mančesteru 23. juna 2001. u Sakvil parku, između Mančesterskog univerziteta i ulice kanal (Canal Street). 23. juna 1998., kad je trebalo da bude Tjuringov 86-i rođendan, Endru Hodžis, njegov biograf, je otkrio zahvalnicu na kapiji njegovog doma, u Londonu, gde je sada Kolonejd Hotel. To je uradio na 50. godišnjici njegove smrti, 7. juna 2004. godine.\nMaja 2012. u britanskom Domu lordova podnet je predlog da se Tjuring putem posebnog zakona pomiluje. Jula 2013. predlog o pomilovanju u načelu je podržala i britanska vlada Davida Camerona, no umesto da se složi s drugim čitanjem ovog zakonskog predloga u Donjem domu, vlada je predložila kraljici Elizabeti II da upotrebi kraljevski prerogativ milosti, što je ona i učinila odobrivši posthumno pomilovanje za Tjuringa 24. decembra 2013.\n↑ 1,0 1,1 Alan Turing na sajtu Mathematics Genealogy Project ((en))\n↑ „Parliamentary bill launched for Alan Turing pardon”. The Guardian. http://www.guardian.co.uk/uk/the-northerner/2012/jul/25/alan-turing-private-members-bill-lord-sharkey. Pristupljeno 25 July 2012.\n↑ Nicholas Watt (19 July 2013). „Enigma codebreaker Alan Turing to be given posthumous pardon”. The Guardian. http://www.guardian.co.uk/uk-news/2013/jul/19/enigma-codebreaker-alan-turing-posthumous-pardon.\n↑ Alan Turing (Statutory Pardon) Bill [HL] 2013-14, Turing Statutory Pardon motion: legislative history\n↑ „Lib Dem MP John Leech disappointed at delay to Alan Turing pardon bill”. Pink News. 2 December 2013. http://www.pinknews.co.uk/2013/12/02/lib-dem-mp-john-leech-disappointed-at-delay-to-alan-turing-pardon-bill.\n↑ „Prepis dokumenta o Kraljevskom pomilovanju za Alana Tjuringa (arhivirana kopija)”. Arhivirano iz originala 2013-12-23. http://cryptome.org/2013/12/turing-pardon.pdf.\nAlan Turing na Wikimedijinoj ostavi\nkratka biografija Alana Tjuringa\nPoslednja izmjena na dan 15 august 2021, u 07:19 č.


MINISTAR NEDIMOVIĆ U PAVLIŠU | Lokalni internet portal grada Vršca\n21.05.2019\t382 Pregleda\nNastavljajući aktivnosti obilaska poljoprivrednika u zemlji, u cilju upoznavanja sa realnom situacijom i problemima proizvođača, ministar poljoprivrede, vodoprivrede i šumarstva Branislav Nedimović posetio je i Grad Vršac. Sa poljoprivrednicima i predstavnicima grada je razgovarao u Pavlišu, u domaćinstvu Save Milašinova.\nMilašinov se dugi niz godina bavi ratarstvom i stočarstvom, ima 90 krava i 70 ovaca, a državnu zemlju obrađuje po pravu prečeg zakupa. Koristi subvencije za gorivo i za stočarstvo, i uspeva da se izbori sa problemima koje imaju i drugi poljoprivrednici.\nO svim ovim temama, Milašinov i drugi vršački poljorivrednici razgovarali su sa resornim ministrom, koji se posebno osvrnuo na problem pašnjaka u našoj zemlji:\nMinistar je pohvalio Grad i zbog procesa komasacije, koji je na ovoj teritoriji završen na 19 hiljada hektara i u toku na još 15 hiljada hektara, najavio donošenje novog zakona koji će olakšati njeno sprovođenje u ostalim delovima zemlje, i pozvao lokalne samopuprave da se ugledaju na Vršac i preuzmu inicijativu u čitavom postupku.\nOvom prilikom saopštene su i druge važne informacije za vršačke poljoprivrednike.\nGovoreći o svemu što je Vršac do sada uradio po pitanju unapređenju uslova za bavljen je poljoprivredom, gradonačelnica je podsetila i da je do sada izgrađeno 7 km atarskih puteva, od čega 3km upravo u Pavlišu.\nPrethodna: Vršac, humanitarna predstava Kuma & Kolege pod nazivom “Welcome to Serbia”\nSledeća: Google je spremio ogromnu promenu za Chrome kako bi vas maksimalno zaštitio od dosadnih reklama i hakera


NOVI ŠEF: Omiljeni dizajner slavnih dama Rikardo Tiši postavljen na čelo modne kuće Barberi | Najnovije vesti - Srbija danas\n03.03.2018. • 16:31 Srbija Danas\nNOVI ŠEF: Omiljeni dizajner slavnih dama Rikardo Tiši postavljen na čelo modne kuće Barberi\nUgledni modni dizajner Rikardo Tiši postao je novi kreativni direktor legendarnog britanskog brenda Barberi, koji je poznat, pre svega, po najomiljenijem mantilu na svetu.\nProlećni trend: Neka fokus bude upravo na vašim nogama!\nSlavnii italijanski dizajner, koji je posljednjih 12 godina potpisivao ženske kreacije u Živenšiju, na novo radno mesto dolazi 12. marta.\nOvaj potez nije iznenađenje ako se uzme u obzir da su izvršni direktor Barberija Marko Gobeti i Tiši radili zajedno u Živenšiju, pa ih veže veliko prijateljstvo.\nAna Vintur - vodič za dame: Pravila oblačenja modne urednice američkog „Voga“\nMarko Gobeti smatra da je Rikardo jedan od najtalentovanijih dizajnera našeg vremena. Njegov dizajn ima savremenu eleganciju kao i veštinu spajanja ulične odeće sa visokom modom, što je posebno važno današnjim konzumentima.\nRikardo i Marina\nModnom prelasku raduje se i slavni dizajner koji je otkrio da ima ogromno poštovanje prema legendarnom britanskom brendu.\nOčekuje se da će prva kolekcija sa Rikardovom neobičnom kreativnom vizijom biti predstavljena u septembru ove godine.\nGotik romantičnog srca\nRikardo Tiši školovao se u italijanskom dizajnerskom Institutu "d’Aate Applicata" , a diplomirao na londonskoj akamdemiji "Central Saint Martins" 1999. godine.\nHit na Nedelji mode u Njujorku: Aleksander Vang najavio veliki povratak jednog modnog dodatka\nPre nego što je dobio posao u Živenšiju sarađivao je s kompanijama poput "Pume"i "Ruffo Research" koja je pomagala mladim dizajnerima da lansiraju svoje karijere.\nRikardo i Donatela\nSa svojom prvom samostalnom kolekcijom na milanskoj Nedelji mode u septembru 2004. oduševio je javnost i ljude iz sveta mode, pa je vrlo brzo dobio ponudu da radi u prestižnoj francuskoj modnoj kući.\nOmiljeni dizajner slavnih dama\nU svojoj dugogodišnjoj karijeri sarađivao je sa brojnim damama iz sveta muzike, filma i mode. Radio je kostime za Madoninu "Sticky & Sweet" turneju, oblačio je Rijanu na njenoj "Diamond" turneji, kao i Bjonse u sklopu turneje "On the Run".\nRikardo i Madona\nKreirao je kostime za balet "Bolero" Morisa Ravela u francuskoj operi Garnier, ali i nekoliko kolekcija patika za "Nike". Osmislio je za Živenši parfem "Le Dahlia Noir". Pomakao je modne granice kada je 2010. godine prvi zaposlio transrodnu osobu Leu T. za svoju kampanju.\nO njegovoj veličini i važnosti u svetu mode možda najbolje svedoči činjenica da je nakon objave podatka o modnom transferu cena Barberijevih deonica porasla za 2 odsto.\nRikardo Tiši Barberi Živenši moda direktor dizajner\nDočekaj proleće spremna: Ovakve jakne sigurno imaš u svom garderoberu\nMODNE IGRARIJE: Za SKUPLJU kesu sigurno nisi čula, a ona ovako izgleda (FOTO)\nSLATKI SNOVI: Ako ovo sanjate, doći će vam nova ljubav u život\nSTILSKA PRAVILA MAJKLA KORSA: Saveti modnog dizajnera koje sve žene treba da primenjuju!\nPredstavljamo 3 vodeća TRENDA u dizajnu ENTERIJERA, koja će biti TOTALNI hit u 2018. godini!


RTS :: Snimci sa pružnih prelaza otvaraju pitanje – ko to zbog nekoliko minuta rizikuje život\nDruštvo Snimci sa pružnih prelaza otvaraju pitanje – ko to zbog nekoliko minuta rizikuje život\npetak, 22. okt 2021, 05:50 -> 06:21\n"Uglavnom se to na njihovu sreću završava tako, kao što se i u Vreocima završilo sa slomljenim branikom. Dakle, ne najtežim posledicama, ali vrlo često su i posledice vrlo kobne", rekao je Stanisavljević.\nKomentarišući video-snimak koji je prikazan tokom njegovog gostovanja, kada je voz udario automobil u trenutku kada je vozač izašao iz automobila da proveri da li je bezbedno da pređe prugu iako je rampa spuštena, Stanisavljević je rekao da se tu radilo o nekih 30 sekundi koje su mogle da koštaju života. U takvoj situaciji, dodaje, jedino je moguće pobeći iz automobila.\nPretpostavka je da je vozač ovde pogrešno procenio situaciju na pruzi.\nObjašnjava da se na tom delu rekonstruisane pruge između Beograda i Valjeva nekada išlo 30 do 40 kilometara na sat, te da se sada tu vozi 100 kilometara na sat i ne postoji mogućnost da voz u mestu zakoči.\n"Infrastruktura Železnica Srbije" podnosi prijave, ali se ovakvi slučajevi sada tretiraju kao saobraćajni prekršaj umesto ugrožavanje javne bezbednosti u saobraćaju, rekao je Stanisavljević i kao zabrinjavajuće primere naveo kamione koji lome rampe na pružnim prelazima i time ugrožavaju ne samo svoje već i živote ostalih ljudi koji tu treba da prođu.\nTakvih primera je, ističe, previše, a ovakvo bahato ponašanje karakteristično je i za iskusnije i za mlađe učesnike u saobraćaju.\nZa dve i po godine život izgubilo 10 osoba\nStanisavljević dodaje i da je veliki broj pružnih prelaza pokriven video-nadzorom, te da je neophodno da se pooštri kaznena politika za ovakve situacije.\nKomentarišući ostale video-snimke koji su pušteni u Beogradskoj hronici, Stanisavljević je rekao da ne postoji bezbedno vraćanje unazad, iako iz ugla vozača to izgleda kao da urade sve što je neophodno da bi sačuvali svoj život i svoj automobil.\nU poslednje dve i po godine, na ovakav način život je izgubilo 10 osoba, dok je 40-ak povređeno, uglavnom teže, kaže Stanisavljević i napominje da nije reč samo o putnim prelazima koji su obeleženi signalno-sigurnosnom opremom, već i prelazima gde nema rampi već ima drumske signalizacije - Andrejin krst i znak "stop".\n"U 99 odsto slučajeva je bila krivica vozača drumskih vozila", rekao je Stanisavljević i dodao da je i u Evropi taj procenat 93.\nRešenje je, kaže, da ne bude više pružnih prelaza, tj. da se putevi i pruge ne ukrštaju, kako će biti urađeno na pruzi Beograd-Novi Sad.


Međunarodni dan ljudskih prava | UNSCG\nPojam ljudskih prava odnosi se na koncept koji se bazira na ideji da ljudska bića imaju univerzalna prirodna prava, ili status, nezavisno od pravne jurisdikcije ili drugih određujućih faktora kao što su etnicitet, državljanstvo i pol. Kao što je vidljivo iz Univerzalne deklaracije o ljudskim pravima Ujedinjenih nacija, ljudska prava (makar u periodu poslije Drugog svjetskog rata) su konceptualno zasnovana na urođenom ljudskom dostojanstvu i zadržavaju svoj univerzalni i neotuđivi karakter.\nPostojanje, validnost i sadržaj ljudskih prava je i dalje predmet rasprava u filozofiji, pravnim i političkim naukama. Pravno, ljudska prava su definisana u međunarodnom pravu i u unutrašnjem pravu velikog broja država. Međutim, za veliki broj ljudi doktrina ljudskih prava ima i vanpravni karakter i čini fundamentalnu moralnu osnovu za regulisanje savremenog geopolitičkog poretka. Ljudska prava se tako prikazuju kao demokratski ideali. Cilj koncepta „prava čovjeka” je uspostavljanje zajedničkih standarda u položaju ljudi koji treba da postignu svi narodi i sve nacije, kako bi svaki pojedinac i svaki građanin društva težio da doprinese poštovanju ustanovljenih prava i sloboda.


“Najslađa fabrika” širi proizvodnju - Glas Podrinja\nGRADONAČELNIK POSETIO FIRMU “KENDI RAŠ”\n“Kendi raš” u Šapcu posluje 10-ak godina, a sedište firme je u Beogradu. Rade Joksimović, suvlasnik firme istakao je da ne bi planirali nova ulaganja u Šabac da nisu zadovoljni uslovima za poslovanje koje imaju ovde\nGradonačelnik Šapca Aleksandar Pajić posetio je danas firmu “Kendi raš (Candy rush) koja se bavi proizvodnjom slatkiša. Upoznao se sa načinom rada ove firme i sa suvlasnikom razgovarao o uslovima koje imaju u Šapcu i planovima za budućnost.\nFabrika trenutno zapošljava 140 radnika. Kupili su i “Simku” Vranje, čiji će deo proizvodnje preseliti u Šabac, proširiće proizvodne kapacitete i uposliti još 120 radnika.\n-Obišao sam najslađu fabriku u Šapcu. Impresivno deluje sve što smo videli. Tokom narednih nekoliko meseci značajno će povećati svoje proizvodne kapacitete, odnosno na postojeći 3.500 kvadrata, dogradiće još oko 6.000, preneće deo proizvodnje iz Vranja u Šabac i investirati 8 miliona evra u automatizaciju proizvodnje. “Simka” će se proizvoditi u Šapcu. Čokolada vrhunskog kvaliteta. “Kendi raš” sa svojim proizvodima već zauzima značajno mesto u srpskoj provredi. Veliki deo se izvozi u inostranstvo. Siguran sam da će sa povećanjem proizvodnih kapaciteta imati još bolje poslovne rezultate. Ovde se proizvodi hrana i sve je po najvišim stanardima. Vlasnici žele da Šabac bude mesto gde će proširiti svoju proizvodnju i odakle će najslađi proizvoditi izlaziti, rekao je Aleksandar Pajić.\n“Kendi raš” u Šapcu posluje 10-ak godina, a sedište firme je u Beogradu. Rade Joksimović, suvlasnik firme istakao je da ne bi planirali nova ulaganja u Šabac da nisu zadovoljni uslovima za poslovanje koje imaju ovde.\n-Nova investicija koju planiramo u Šapcu je vredna oko 8 miliona evra i zaposlićemo još oko 120 ljudi. Proizvodiće se vrhunski proizvodi koji će se distribuirati na sva zahtevna svetska tržišta, od zemalja u okruženju, preko Zapadne Evrope do Azije. Mi i sada proizvodimo kvalitetne proizvode, a tako će biti i ubuduće. Šabac je idealna pozicija za poslovanje. Blizu je Beograda, koji je distributivni centar za celu Srbiju. Sada se grade i novi putevi. Najbitnije od svega je da Šabac ima izuzetno kvalitetnu radnu snagu, rekao je Rade Joksimović, suvlanskik “Kendi raša”\nGradonačelnik je prilikom obilaska fabrike razgovarao i sa zaposlenim radnicima. Tom prilikom oni su uputili pohvale prema rukovodstvu za odnos prema njima, kao i za zarade.\n-Siguran sam da će sa proširenjem kapaciteta biti još bolji uslovi i da će stvoriti konkurenciju nekim kompanijama koje posluju u Industrijskoj zoni. Tako će primanja naših sugrađana iz godine u godinu biti sve veća. Izuzetno sam zadovoljan što je država uložila ogromna sredstva u izgradnju novog mosta preko Save i auto-put. To našu Industrijsku zonu činu top destinacijom za ulaganje. Sigurno ćemo morati da povisimo i cenu zemljišta koju Grad prodaje. Šabac je sigurno grad budućnosti, rekao je Pajić.\nZoran Tošić kao pojačanje\nMožemo li bolje\nOsumnjičen da je napao trinaestogodišnju devojčicu\nIzostanak reakcije gori od batina\nNajveća odgovornost na roditeljima\nNAJBOLjI ĐACI DOBILI NAGRADE\nCeca i Marija Šerifović na koncerima u Ljuboviji\nPRIZNANjA ZA NAJHUMANIJE


Predsednik Vučić: Očekujem da će do 20. avgusta biti FORMIRANA VLADA, od 15. jula krećem u konsultacije | Novosti.RS\nPredsednik Vučić: Očekujem da će do 20. avgusta biti FORMIRANA VLADA, od 15. jula krećem u konsultacije\nutorak, 07. 07. 2020. u 18:57\n- Sutra uveče idem u Pariz, imam važne razgovore sa Makronom. Tražiću da EU ima značajniju političku uniju, razgovarati o KiM. U petak imamo taj virtuelni samit. Neće biti lako. u Subotu uveče imam sa Šarlom Mišelom, Lajčakom i Hotijem pripremnu večeru. Od 15. krećem u konsultacije za Vladu!\n- Ja ljude ne delim na stranačke i nestranačke, delim na vredne i lenje, radne i neradne. Da li će biti promena, biće ih. Biće i iznenađenja!\nDetaljnije o novim merama pročitajte KLIKOM OVDE.\nFormiraće se vlada kada dođe vreme za to.\nZa sada je borba sa Koronom prioritet i sve je usmereno u tom pravcu.\nOdluke ce biti donete u skladu sa drzavnim interesima.\nVlada ce biti formirana u zakonskom roku, a najkasnije do 20 avgusta.\nNovu vladu ocekuju veliki poslovi i izazovi, a bice formirana u zakonskom roku.\n( 518 ) ( 5 )\nNova Vlada ce poneti tezak teret koji se pre svega odnosi na oporavak ekonomije posle pandemije ali i resenje problema na KIM.\n( 354 ) ( 7 )\nFormiranje vlade Srbije ide svojim tokom i u skladu sa postojecim zakonskim vremenom, sada se bitnije da se zaustavi sirenje korona virusa.\n( 317 ) ( 8 )\nПредседник ће донети праву одлуку што се тиче формирања Владе Републике Србије.\n( 581 ) ( 9 )\nБраво председниче очекујем брзу и ефикасну Владу.\n( 460 ) ( 8 )\nOcekujemo formiranje ozbiljne i jake vlade\n( 334 ) ( 5 )\nZa sada je borba sa Korona virsom prioritet i sve je usmereno u tom pravcu.....\nSve će biti formirano u zakonskom roku ali borba protiv korona virusa treba da nam bude na prvom mestu.\nVlada će biti formirana na vreme.\nU Vladi će biti vredni i pošteni ljudi.\nSve ce se desiti u zakonskom roku sto je najvaznije.\nJa očekujem još efikasniju vladu sa dosta novih mladih lica.\n( 1 ) ( 174 )\nSramota da ljudi nemaju mrvicu integriteta i samopoštovanja gledajući komentare koji su blago je reći bljutavo slični i namenski pisani. Jadna li si naša mila zemljo sa ovakvim narodom ... Botovi, uložite malo napora i obrazujte se!\nJa očekujem još efikasniju vladu\nFormiranje vlade će biti najmanji problem za Vučića i sigurno na to neće trošiti mnogo vremena.\nVerujem da će nova vlada biti još efikasnija i produktivnija.\nVlada ce se formirati na vreme\nOcekujemo vladu sa dosta mladih lica


OD KISINDŽERA PREKO OBAME DO ABIJA AHMEDA Jesu li ovo najkontroverzniji dobitnici Nobelove nagrade za mir?\nFoto: EPA-EFE/HEIN HTET, AP/Francisco Seco, Shutterstock\nnobelovu nagradu za mir često su pratile kontroverze\nCarna Nikolic\t 08.10.2021. 13:49h 13:53h\nDanas je u Oslu dodeljena Nobelova nagrada za mir filipinskoj novinarki Mariji Resi i ruskom novinaru Dmitriju Muratovu za njihove napore da zaštite slobodu izražavanja, što je preduslov za demokratiju i trajni mir.\nOva nagrada je smatrana jednim od najprestižnijih priznanja na svetu, ali zbog političke prirode, nagradu za mir često su pratile kontroverze, mnogo više nego u drugim oblastima u kojima se dodeljuje.\nfoto: Ron Sachs-CNP / Newscom / Profimedia\nMnogi su bili zbunjeni kad je bivši američki predsednik Barak Obama dobio Nobelovu nagradu za mir 2009. godine.\nObama je čak u svojim memoarima iz 2020. godine napisao da je njegova prva reakcija posle saopštavanja dobitnika bila pitanje: ''Za šta?''\nNalazio se na položaju svega devet meseci, a kritičari su odluku nazvali preuranjenom - štaviše, rok za prijavu nominacija istekao je svega 12 dana nakon Obamine inauguracije.\nBivši direktor Nobelovog instituta Geir Lundestad 2015. godine sugerisao je za BBC da je komitet koji je odlučivao o nagradi zažalio zbog te odluke.\nTokom dva Obamina predsednička mandata, američke trupe ratovale su u Avganistanu, Iraku i Siriji.\nNorveški Nobelov komitet u obrazloženju je naglasio da želi da intenzivira diplomatske napore američkog predsednika, te da je Obama tvorac nove međunarodne klime. Kao veoma važno ističe se Obamina vizija sveta bez nuklearnog oružja.\nFondacija Nelsona Mandela oglasila se tada saopštenjem, u ime svog osnivača Mandele koji je Nobelovu nagradu za mir dobio 1993, u kojem navodi da će nagrada Baraku Obami ohrabriti nastavak njegove borbe za mir i okončanje siromaštva, i omogućiti mu da obnovi svoj angažman, kao lider najmoćnije nacije u svetu, u daljoj promociji mira.\nPredsednik palestinske vlade Mahmud Abas čestitao je lideru SAD i izrazio očekivanje da će za vreme Obame u Beloj kući mir preovladati i na palestinskim teritorijama.\nBivši dobitnik ove nagrade, generalni direktor Međunarodne agencije za atomsku energiju Mohamed El Baradej naveo je da Obama ''nosi u sebi nadu sveta u miru“.\nTadašnji izraelski predsednik Šimon Peres, takođe dobitnik Nobelove nagrade za mir 1994, u poruci Obami naveo je da američki predsednik „nosi novu nadu čovečanstvu“ i da je tokom Obaminog predsednikovanja „mir postao istinski prioritet“.\nPolitičarka Aung San Su Ći dobila je Nobelovu nagradu za mir 1991. godine za nenasilnu borbu protiv vojne vlasti u Mjanmaru.\nAli više od 20 godina kasnije, ona se našla na meti oštrih kritika zato što se nije oglasila povodom masovnih ubistava i kršenja ljudskih prava muslimanskog naroda Rohindža u Mjanmaru.\nRohindža militanti su 2017. godine napali snage bezbednosti u državi Rakine, što je izazvalo vojni odgovor koji je uključivao ubijanje ljudi, paljenje sela i prisiljavanje stotina hiljada ljudi da napuste svoje domove, akcije koje su UN opisale kao etničko čišćenje.\nOdgovor Su Ći na krizu bio je početak pada iz milosti u očima spoljnog sveta. Krivila je "teroriste" za "ledeni breg dezinformacija", a branila je vojsku, rekavši da vojnici vrše "vladavinu zakona".\nU novembru te godine veće Oksforda vratilo je "Slobodu grada" koju joj je dalo 1997. godine, a u novembru 2018. oduzeta joj je nagrada "Amnesty International's Ambassador Of Conscience" koju je dobila 2009. godine u kućnom pritvoru.\nObe organizacije citirale su njeno odbijanje da deluje po pitanju vojnog tretmana Rohindža.\nGodine 2019. godine bila je na Međunarodnom sudu u Hagu kako bi se suočila sa optužbama za genocid podnetim protiv Mjanmara, ali je rekla da je represija bila legitimna vojna operacija protiv terorista.\nBilo je čak i poziva da se joj se oduzme nagrada, ali pravila koja regulišu dodelu šest Nobelovih nagrada ne predviđaju takav potez.\nUprkos ovome, 75-godišnjakinja ostala je popularna kod kuće - istraživanje iz 2020. godine pokazalo je da joj 79 posto ljudi veruje, što je porast od 70 posto godinu dana ranije.\nU novembru prošle godine odnela je pobedu na izborima u zemlji, a 1. februara 2021. godine, tokom vojnog puča, vojska ju je uhapsila.\nTokom svog vremena na vlasti gospođa Aung San Su Ći i vlada NLD-a takođe su se suočile sa kritikama zbog krivičnog gonjenja novinara i aktivista koristeći zakone iz kolonijalne ere.\nIako je bilo napretka u nekim oblastima, vojska je nastavila da drži četvrtinu poslaničkih mesta i kontrolisala je ključna ministarstva, uključujući odbranu, unutrašnje poslove i granične poslove.\nU avgustu 2018, ona je opisala generale u svom kabinetu kao "prilično slatke", a čini se da je demokratska tranzicija Mjanmara, kako su analitičari pisali, stala.\nVojni puč 2021. godine dogodio se kada se zemlja suočila sa jednom od najgorih epidemija Kovida 19 u jugoistočnoj Aziji, stvarajući novi pritisak na već osiromašeni zdravstveni sistem.\n-Priča o Aung San Su Ći govori o nama koliko i o njoj. Možda se nije promenila. Možda je bila dosledna i jednostavno nismo znali potpuna složenost toga ko je ona, rekao je za BBC Derek Mičel, nekadašnji američki ambasador u Mjanmaru.\nPokojni palestinski lider dobio je nagradu 1994. godine zajedno sa izraelskim premijerom Jicakom Rabinom i izraelskim ministrom spoljnih poslova Šimonom Peresom za njihov rad na mirovnom sporazumu iz Osla.\nTaj sporazum je devedesetih ponudio nadu za rešenje izraelsko-palestinskog sukoba.\nČetiri decenije bio je neprikosnoveni vođa svih Palestinaca. Prošao je sve od ratnika do političara. Optuživan je bio za terorizam. Bio je i pregovarač i političar.\nDočekao je od kad je krenuo u politiku da ga sa uvažavanjem dočekuju i u Njujorku i u Vašingtonu.\nPoznat je bio po tome što je uvek nosio uniformu maslinasto zelenu i palestinsku maramu na gravi. Jedeni su ga voleli, drugi proklinjali.\nOdluka da se nagrada dodeli Jaseru Arafatu, nekome ko je u prošlosti učestvovao u paravojnim aktivnostima, dovela je do oštrih kritika u Izraelu i šire.\nŠtaviše, Arafatova nominacija izazvala je burnu reakciju u samom Nobelovom komitetu, piše BBC.\nJedan od članova komiteta, Kare Kristiansen, norveški političar, podneo je ostavku iz protesta.\nEtiopski premijer 100. je dobitnik Nobelove nagrade za mir, koja mu je dodeljena 2019. godine za napore da reši dugogodišnji granični sukob sa susednom Eritrejom.\nU obrazloženju Norveškog Nobelovog komiteta se navodi da je Ahmedu Nobel za 2019. dodeljen zbog njegovih napora na postizanju mira i međunarodne saradnje, posebno zbog odlučne inicijative da se reši pogranični konflikt sa susednom Eritrejom.\nOn je postao premijer 2018. godine u 41. godini, preuzimajući to mesto tokom antivladinih protesta. Njegova mladalačka energija i blistavi osmeh nudili su nadu.\nU prvoj reakciji na nagradu iz Ahmedovog kabineta navodi se da je Etiopija "ponosna kao država" zbog nagrade njenom predsedniku vlade, ali posle nešto više od godinu dana, počelo je da se dovodi u pitanje je li to bila prava odluka.\nU tamošnjim borbama stradalo je hiljade ljudi, a Ujedinjene nacije su ih opisale kao ''srceparajuće razaranje". Pre nekoliko dana generalni sekretar Ujedinjenih nacija Antonio Gutereš upozorio je da se Etiopija suočava sa ''ogromnom humanitarnom krizom''.\nGodinu dana nakon što mu je dodeljena Nobelova nagrada za mir, počeli su sukobi u Tigraju.\nTadašnji američki državni sekretar Henri Kisindžer je Nobelovu nagradu za mir dobio 1973. godine.\nDodeljivanje nagrade čoveku koji je učestvovao u nekim od najkontroverznijih epizoda američke spoljne politike, kao što su tajna bombardovanja u Kambodži i podrška diktatorskim vojnim režimima u Južnoj Americi, iznenadilo je popriličan broj ljudi.\nKisindžer je nagradu dobio zajedno sa severnovijetnamskim liderom Le Duk Toom za njihovu ulogu u pregovorima za primirje tokom Vijetnamskog rata.\nLe Duk To je odbio nagradu.\n-U ovakvim uslovima nije moguće da prihvatim Nobelovu nagradu za mir. Kada se budu u potpunosti poštovali uslovi primirja, i pravi mir bude zavladao južnim Vijetnamom, biću u mogućnosti da prihvatim nagradu, naveo je Le Duk To.\nDvojica članova Nobelovog komiteta iz protesta su podneli ostavke, a Njujork tajms je na ovu vest reagovao nazvavši nagradu ''Nobelova nagrada za rat''.\nNOBELOVA NAGRADA ZA HEMIJU Ova dvojica naučnika dele prestižno priznanje\nkontroverzaNobelova nagrada za mirdobitnicisporni


Igraonica Family Kids - Posetite nas - Beograd Voždovac\nIgraonica Family Kids\nIgraonica Family kids je kreativno opremljen prostor, površine 250m2 unutrašnjeg prostora koji se nalazi u Ljubićkoj 22, na Voždovcu, u Beogradu i namenjen je deci uzrasta od 3 do 14 godina.\nNaše ljubazno osoblje učiniće Vama i Vašoj deci ugodan boravak proveden u najlepšem danu u godini, rodjendanu Vašeg mališana.\nS toga Vas pozivamo da kod nas organizujete ovu nezaboravnu rođendansku proslavu ili krštenje sa predivnim fotografijama za večno pamćenje, obeležite polazak u školu, napravite oproštajnu priredbu za kraj obdaništa ili za prelazak u više razrede.\nOsim toga, naša igraonica ispunjava Vaše želje i ideje organizujući pozorišnu predstavu, maskenbal, novogodišnju žurku, dovedemo mađioničare, ili napravimti neku drugu vrstu animacije u skladu sa Vašom idejom.\nNudimo Vam provod u prijatnom ambijentu u kojem Vas dočekuje tim sastavljen od stručnog, edukovanog, ljubaznog i predusretljivog osoblja. Kreativne i inovativne igačke za decu učiniće da se Vaše dete sa društvancetom oseća zadovoljno i ispunjeno kao u najlepšoj dečijoj bajci.\nPružamo animaciju za decu u zavisnosti od uzrasta i interesovanja kao što su vođene radionice za oslikavanje lica prirodnim bojama, maske, karaoke, mini disko, lutkarsko pozorište, mini kviz i još mnogo toga.\nImamo izuzetan program sa video igrama na najnovijim igračkim konzolama Sony Playstation koje deci pružaju neviđenu zabavu. U ponudi takođe imamo sve najnovije igre, od fudbala, trkačkih vožnji pa do plesa i sportova sa skakanjem, pomeranjem, okretanjem a radi smo da prihvatimo i realizujemo i Vaše ideje ukoliko ih imate kako bismo udruženim snagama uticali na unapređenju motorike Vašeg deteta.\nRadnim danima od 14:30 do 21:00\nVikendom od 14:00 do 21:00\nOrganizaciju proslave dečijeg rođendana pravimo po Vašoj želji ili uz naš stručni tim. Torte možete sami doneti ili organizovati preko nas. U cenu je uračunato sve osim torte. Moguća je dodatna animacija u Vašoj ili našoj organizaciji (klovn, mađioničar, predstava…)\n– Radnim danima od 14:30h do 21:00h\n– Vikendom od 10:00h do 21:00h